"PENDAKWAH MUDA... JANGAN SESUKA HATI JATUH HUKUM SECARA TERBUKA" - IQRAM

"Pendakwah muda... jangan sesuka hati nak keluarkan dalil dan menjatuhkan hukum atas kesilapan orang lain secara terbuka. Sebabnya, anak muda kita ini banyak belajar daripada media sosial, mereka tak belajar berguru secara bersemuka dan bahaya bila mereka ambil bulat-bulat isi tersebut tanpa mengetahui maksud sebenar yang cuba disampaikan.

"Pelik dengan sikap mereka (pendakwah) yang suka menghentam seseorang secara terbuka, malah saya dapat tahu orang konon belajar agama tapi buat maksiat tipu orang sana sini... apa tu?," kata pelakon Iqram Dinzly yang menegur sikap segelintir pendakwah muda atau ustaz selebriti yang gemar menunding jari dan mencari kesilapan orang lain di laman sosial.

Menurut Iqram, 38, sebagai individu yang memiliki ilmu agama yang tinggi mereka seharusnya memberi penerangan sewajarnya mengenai sesuatu isu dan bukan menjatuhkan hukum sewenangnya. Dalam pada itu, pelakon drama 'Dunia Baru' itu berpendapat golongan pendakwah ini sepatutnya mendekati golongan 'pendosa' dan melihat peribadi mereka secara menyeluruh.

Klik untuk gambar besar

"Saya ambil contoh, sebelum ini seorang usahawan dan personaliti media sosial dihentam teruk kerana keterbukaannya dalam sesuatu perkara tapi hakikatnya dia seorang yang memiliki akhlak mulia, menjaga kedua ibu bapa dan buat kebajikan.

"Tapi kerana kesilapannya itu, dia dikritik teruk sedangkan dalam soal dosa ini saya rasa semua orang berbuat dosa, kita semua tak ada beza. Tiada manusia yang sempurna dan pasti ada buat salah dalam hidup, sebab itu saya rasa sebaiknya pendakwah muda ini cuba dekati mereka ini terlebih dahulu," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI PERLU SEKEPALA" - FORTEEN MAHU KEKAL BERTIGA

Mengakui terkesan dengan ketiadaan bekas anggotanya, Izzue Islam selepas penyanyi dan pelakon itu menarik diri daripada kumpulan itu, Ariz Lufias yang mewakili kumpulan trio, Forteen yang dianggotai One, Ameer dan dirinya itu berkata, mereka perlu terus bergerak ke hadapan dan berkarya.

"Ketiadaan Izzue dalam Forteen memang sangat dirasakan. Namun, mahu atau tidak, kami perlu hadapi situasi ini dan terus bergerak ke hadapan," katanya.

Forteen yang baru melancarkan single pertama mereka sejak muncul bertiga berjudul 'Diam Saja' berkata, mereka tidak akan mengambil anggota baru.

"Kami akan bergerak secara bertiga. Kalau nak ambil anggota baru, proses nak mengenali satu sama lain itu pun sudah memakan masa lama.

Klik untuk gambar besar

"Lagipun, untuk menjadi artis berkumpulan, kami perlu sekepala dan tidak boleh hanya ikut kepala sendiri. Jadi, mungkin lebih senang bertiga," ujarnya.

Sebelum 'Diam Saja', Forteen pernah merakamkan single ketika Izzue masih bersama mereka, tetapi tidak dikeluarkan.

"Tak mustahil di masa depan, kami akan keluarkan juga single itu kerana ia sudah siap dirakamkan," tuturnya.

'Diam Saja' yang baru dilancarkan juga kini menjadi runut bunyi drama bersiri Cinta Non Grata yang akan ditayangkan di slot Lestary, TV3 bermula 21 Mac ini.

www.myartis.com / Sumber & foto: Harian Metro & Instagram Forteen

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL HANDY BLACK NIKAH AWEK CUN...

Bukan main gembira abang Zul kita ni bila selesai melangsungkan pernikahan dengan gadis pilihan hatinya. Bertambah gembira lagi... apabila isterinya itu bukan main cun menyamai bekas kekasihnya dulu yang juga seorang pelakon popular. Tahniah Zul..!Klik untuk imej besar....


DITUDUH 'MAKAN ANGIN' DI LANGKAWI - ALYAH TUNJUK BUKTI, PERGI ATAS URUSAN KERJA

Penyanyi Datin Alyah menerusi laman Instagram telah memuat naik screenshot mesej peribadi (DM) yang dihantar seorang individu yang mempersoalkan tindakannya berada di Pulau Langkawi bersama rakan-rakan.

Malah, individu tersebut menuduh penyanyi yang popular dengan lagu 'Sesal Separuh Nyawa' itu tidak cerdik apabila menunjukkan gambar berada di kapal mewah sambil bertukar-tukar baju fesyen.

Menurut penyanyi ini, dia telah menerima banyak lagi maki hamun yang mempersoalkan perihal prosedur operasi standard (SOP). Enggan berdiam diri, Alyah dilihat menjawab tuduhan warganet tersebut yang mendakwa dirinya melanggar prosedur operasi standard (SOP).

Jelas Alyah, dia bersama pasukannya ke Langkawi bagi menjalani penggambaran video muzik lagu terbaru 'Thank You Allah' dari 4 hingga 7 April.

Klik untuk gambar besar

Ujarnya lagi, sebagai seorang penyanyi dia perlu mengeluarkan lagu bagi memastikan perniagaan berterusan. Malah, pihaknya juga perlu mengeluarkan produk dalam bentuk visual.

"Kami sedaya-upaya menyediakan segala dokumen perjalanan dan surat kebenaran daripada pihak berkuasa. Sejak saya berada di Langkawi, pelbagai DM yang saya terima antaranya seperti yang saya muat naik di media sosial. Itu belum lagi nombor tak dikenali. Salam tidak apa pun tidak, terus maki hamun saya persoal itu dan ini mengenai SOP.

"Saya masih seorang penyanyi dan bekerja di bawah syarikat rakaman sendiri. Sebagai peniaga muzik saya harus mengeluarkan lagu bagi memastikan perniagaan ini berterusan. Ia bukan hanya pada halwa telinga sahaja, tapi pihak saya perlu juga mengeluarkan produk dalam bentuk visual juga.

"Pihak saya dan pasukan Like Music Sdn Bhd ke Langkawi kerana atas urusan kerja bagi menyiapkan video muzik lagu terbaru saya 'Thank You Allah'. Apa yang diusulkan oleh anda yang macam tak puas hati terhadap saya, memang betul ia terjadi tapi semuanya atas pemintaan bagi menyiapkan video muzik terbaru saya. Saya tak naik kapal persiaran untuk suka-suka dan tidak berkeinginan pun ke Langkawi kalau setakat nak tukar baju fesyen. Kalaulah saya tak cerdik juga, saya minta maaf," katanya.

Menerusi hantaran itu juga, Alyah yang juga isteri kepada pengarah muzik terkenal, Datuk Ramli MS ini turut memuat naik surat permohonan merentas negeri bermula 4 hingga 7 April.

Alyah juga memuat naik surat atau permit perniagaan yang didaftarkan atas nama syarikatnya iaitu Like Music Entertainmnet yang masih sah sehingga 18 Januari 2024.

www.myartis.com / Sumber & foto: Harian Metro, Astro Gempak & Instagram Alyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUNTING FOTO BERENDAM DALAM BESEN - FADZIL ZAHARI DIKATA MENYINDIR NONNY

Semua sedia maklum mengenai isu yang melanda pelakon Nonny Nadirah dimana dia didakwa telah membuka tudung apabila memuat naik foto dirinya berpakaian seksi dengan memakai seluar pendek bersama stokin jarang.

Tidak berhenti disitu sahaja, nampaknya nama Nonny bertambah hangat lagi apabila kali ini dilihat memuat naik video berendam di dalam besen air sambil berkemban.

Terkini, pelakon dan penerbit Fadzil Zahari baru-baru ini menerusi laman Instagram telah memuat naik foto berendam bersama isteri, pelakon Yana Samsudin di dalam besen air yang telah disunting.

Gara-gara menyunting foto terbabit, Fadzil telah ditegur netizen kerana tidak sensitif. Rata-rata mengaitkan suntingan foto itu sebagai sindiran kepada seorang aktres yang sebelum itu memuat naik gambar berendam dalam tong air yang sama.

Klik untuk gambar besar

Meskipun Fadzil atau penuhnya Fadzil Bahri Zahari, 38, tidak menyebut nama sesiapa dalam perkongsiannya itu, namun netizen membuat andaian ia berkait dengan aksi daring pelakon Nonny Nadirah.

Menurut pemilik syarikat produksi Prokuya Studios ini, tujuannya menyunting foto itu bukanlah untuk mengaibkan mana-mana pihak.

"Salam Jumaat... kat mana gambar ni mengaibkan orang? Tak ada aurat sesiapa pun dalam gambar ni... tak ada nama sesiapa pun kat sini," jelasnya menerusi ruangan komen.

Fadzil berkongsi foto tersebut bersama kapsyen meraikan suasana romantik bersama isteri hanya dengan berendam di dalam besen air.

"Nak romantik kat pantai tak boleh rentas negeri, rai sekadar mampu... air haruman lavender bancuh sendiri," tulisnya.

Perkongsiannya itu menarik perhatian hingga mengundang pelbagai komen. Ada antara mereka yang mengaitkan nama Nonny kerana gambar besen air berwarna merah tersebut kelihatan mirip seperti yang digunakan oleh bekas peserta Akademi Fantasia musim kelima itu.

"Macam kenal besen tu! Curi besen Nonny ke tu? Terhibur aku baca! - "Pandai korang melawak, tak tahu la nak sedih ke ketawa," tulis peminat.

Bagaimanapun ada juga yang kurang senang dengan gurauan Fadzil itu dan meminta dia memadam perkongsian foto tersebut.

"Benda tak lawak bro... tolong padam. Bukan nak back up ke apa! Tapi takut nak perli... mungkin ini ujian Allah untuk dia, kita doakan yang baik-baik.

"Lain orang lain ujian, dia perlukan bimbingan tak perlu perli. Doa hidup dia dipermudahkan dan kembali ke pangkal jalan cepat atau lambat," tulis netizen.

www.myartis.com / Sumber & foto: mStar & Instagram Fadzil Zahari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALAMI SESAK NAFAS & SERANGAN ANXIETY - LIZA RAFAR TUMBANG DI SET PENGGAMBARAN

Ketika menjalani penggambaran drama berjudul 'Amanat Wasiat Sumayah', pelakon Liza Rafar telah dikejarkan ke hospital Putrajaya pada Rabu selepas mengadu sesak nafas. Menurut adiknya yang pelakon iaitu Diana Rafar, Liza baru sahaja pulih daripada C0V1D dan turut mengalami masalah anxiety.

"Kak Liza memang ada anxiety dan dia baru sahaja pulih daripada C0V1D. Mungkin disebabkan long C0V1D dan penggambaran yang terlalu lama menyebabkan dia sesak nafas di lokasi penggambaran.

"Saya pun dapat tahu daripada kru produksi yang menghubungi saya memberitahu hal tersebut. Mereka kata Kak Liza terlalu lemah dan tidak boleh bernafas," jelasnya yang dipetik sebagai berkata kepada mStar.

Bagaimanapun, Diana berkata, kakaknya itu kini sudah berada di rumah dan sedang berehat. Tambahnya, doktor menasihatkan supaya Liza diberi pemantauan rapi dan dibawa semula ke hospital jika keadaan menjadi serius.

Klik untuk gambar besar

"Selepas menerima rawatan di unit kecemasan, Kak Liza dibenarkan pulang dan dia sedang berehat di rumah. Saya sendiri belum bercakap dengan dia. Biarlah berehat dahulu. Dah lama juga dia tidak diserang anxiety yang teruk begini. Saya juga sangat risau sehingga tidak boleh tidur semalam," ujarnya.

Dalam masa sama, isteri kepada pelakon Zamarul Hisham ini turut berkongsi dia dan keluarga baru sahaja selesai menjalani tempoh kuarantin selepas dijangkiti C0V1D. Katanya, dia juga mengalami simptom sukar bernafas dan hilang selera makan.

"Saya pun baru tamat kuarantin. Memang terasa sukar bernafas sekarang ini. Nak makan pun tidak ada selera dan asyik muntah. Semoga kita semua dijauhkan dari virus ini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TUNANG JIMMY SHANLEY?

Benarkah tunang... atau secara kebetulan sahaja atau mungkin adik-beradik khot? Allahualam..!Klik untuk gambar besar...! credit to Prestige Magazine(\__/)(='.'=)(")_(")www.myartis.com 2010


NAD ZAINAL SAHKAN DIRINYA HAMIL

Pelakon Nad Zainal bakal bergelar ibu tidak lama lagi apabila dia mengesahkan dirinya itu sedang hamil anak pertama.

Berita gembira ini dikongsi sendiri oleh Nad melalui laman Instagram miliknya dengan memuatnaik gambarnya yang kelihatan manis berbaju kurung biru yang menampakkan baby bumpnya dan memaklumkan bahawa dirinya kini sedang mengandung 18 minggu.

Melalui perkongsian gambar tersebut, rata-rata peminatnya mengucapkan tahniah dan berkongsi rasa gembira atas kehamilannya itu.

Terdahulu, Nad ada memberitahu bahawa dirinya masih belum bersedia mendedahkan berita kehamilannya itu kepada umum, selain itu dalam masa yang sama beliau juga turut tidak memberi sebarang maklum balas mengenai desas-desus yang telah tersebar itu kepada pihak media.

Tahniah diucapkan!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DAPAT 'OFFER' RAKAM LAGU DENGAN LABEL DARI AMERIKA SYARIKAT - ASHIRA LUAH SYUKUR, KESEDIHAN TIDAK DAPAT KE WCOPA TERUBAT

Sebelum ini penyanyi Ashira meluahkan rasa sedih terpaksa menarik diri daripada pertandingan World Championship of Performing Arts (WCOPA) pada Julai depan kerana gagal mengumpul dana tajaan sebanyak RM30,000.

Namun kesedihan Ashira tidak dapat bertanding di pentas WCOPA terubat apabila menerima tawaran merakam lagu dengan sebuah syarikat rakaman dari Amerika Syarikat.

Tawaran tersebut merupakan hadiah selepas Ashira atau nama sebenarnya Sharifah Nur Ashira Syed Abdul Aziz, 37, berjaya memenangi tempat kedua dalam pertandingan iBallin yang diadakan secara atas talian baru-baru ini.

Katanya, dia akan diberikan sebuah lagu yang dicipta oleh komposer dari sana manakala proses rakaman dilakukan di Malaysia.

Klik untuk gambar besar

"Syarikat tersebut berpangkalan di AS. Lagu yang diberikan adalah ciptaan komposer dari sana dan proses rakaman akan diuruskan oleh seorang penerbit muzik di sini.

"Masih belum ada perbincangan lanjut kerana saya sibuk dengan aktiviti bersama keluarga menyambut raya. Mungkin akan berjumpa pihak terbabit dalam masa terdekat.

"Saya menarik diri dari menyertai WCOPA kerana tidak ada penajaan untuk ke sana. Walaupun masih boleh mencari penaja, tetapi saya perlu membayar penalti sebanyak kira-kira RM870 sehari kerana lewat mendaftar.

"Ia menjadikan jumlahnya lebih banyak dan lebih baik saya tidak menyertainya. Memanglah rasa sedih kerana ini adalah satu peluang untuk saya beraksi di peringkat dunia, namun saya anggap tidak ada rezeki," ujarnya yang dipetik sebagai berkata kepada mStar.

Dalam pertandingan peringkat Malaysia yang berlangsung pada Februari lalu, nama Ashira dipilih untuk mewakili negara bagi kategori vokal senior. Bagaimanapun, dia harus mengumpul dana sendiri untuk menampung kos pendaftaran, penginapan dan tiket perjalanan ke pertandingan terbabit.

Selain Ashira, penyanyi lain yang akan bertanding bagi kategori sama adalah Pija Mentor, Thalia Rasul dan Erul Samah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN PUKUL ANAK ANGKAT - ALIFF SYUKRI BATAL ADAKAN SIDANG MEDIA PETANG INI

Usahawan kosmetik, Datuk Seri Aliff Syukri sebelum ini berkata yang dia akan mengadakan sidang media tergempar pada petang ini  di Kota Damansara untuk menjelaskan laporan polis terhadapnya yang disyaki memukul anak angkat.

Terkini, sidang media yang dirancang itu bagaimanapun dibatalkan Aliff apabila mendapati kes berkenaan masih dalam siasatan lanjut pihak berkuasa. Sebelum ini, Aliff diserang' netizen di laman Instagram (IG) miliknya gara-gara didakwa memukul anak angkatnya yang kini sedang hangat diperkatakan.

Kejadian yang berlaku pada 28 Februari itu difahamkan terjadi di kediaman usahawan itu dan sehari kemudian, pembantu rumahnya membuat laporan polis sebagai perlindungan diri. Semalam, kanak-kanak yang berusia dua tahun dipukul dengan menggunakan tangan dan kasut serta dicubit sehingga meninggalkan kesan pada badannya.

Suspek dikatakan memukul mangsa yang menangis ketika dia sibuk merakam video untuk kandungan YouTube miliknya. Ketua Polis Daerah Petaling Jaya, Asisten Komisioner Nik Ezanee Mohd Faisal mengesahkan pihaknya menerima laporan berhubung kejadian itu.

Klik untuk gambar besar

www.myartis.com / Sumber & foto: Harian Metro & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SYATILLA MELVIN HADIAHKAN IBU GELANG EMAS BESAR

"Dahulukan yang tercinta. Dulu rasa mustahil dapat masuk kedai emas dan terus beli tapi Allah memang maha adil. Bila kita utamakan orang tersayang lebih dari diri sendiri Allah balas dengan semua bentuk bahagia dan rezeki melimpah-melimpah bagai ke ladang gandum lalu ambik coco crunch makan dengan susu, ya Allah sedapnya.

"Ibu jangan pernah berhenti berdoa untuk keberkatan anak-anak ibu dunia akhirat. I love you," kata pelakon Syatilla Melvin yang tidak menyangka dapat menghadiahkan ibunya gelang emas yang lebih besar hasil dari titik peluhnya berniaga.

Menurut Syatilla, sejak dari dulu dia mengutamakan ibunya dan hasil doa ibunya juga dia berjaya dan dimurahkan rezeki. Isteri kepada Shaheizy Sam itu berkongsi perkara tersebut di akaun Instagram miliknya. Menerusti entri terbabit, dia memuat naik video ketika membeli dan menghadiahkan barang kemas itu kepada ibunya.

Klik untuk gambar besar

Dalam video tersebut, ibunya gembira dan terkejut kerana menerima gelang emas sebesar itu. Syatilla menambah gelang emas rekaan yang biasa dipanggil pulut dakap itu digelarnya "abang dakap". Pun begitu, Syatilla berharap agar apa yang ditunjukkan memberi inspirasi kepada orang lain untuk berniaga dan menjana pendapatan hasil dari titik peluh sendiri.

"Moga video ni dapat bagi inspirasi untuk orang-orang di luar sana supaya mula berniaga atau cari duit hasil titik peluh sendiri untuk bahagiakan orang yang tersayang," ujarnya lagi pada entri tersebut yang turut mendapat perhatian pengikutnya yang bangga melihat Syatilla kerana pandai menghargai ibunya.

www.myartis.com / Sumber & foto: Astro Gempak & Instagram Syatilla Melvin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANITA SARAWAK 'BERPISAH' DENGAN MAHATHIR

Penyanyi dan pengacara bertaraf antarabangsa, Anita Sarawak diberitakan telah berpisah dengan suaminya Mahathir Abdullah akibat perkahwinan mereka dilanda masalah.

Malah menerusi laporan BiPop, pasangan ini dikhabarkan sudah berpisah sejak tahun lalu dan kini Anita atau lebih dikenali sebagai Kak Nita kembali menyanyi di tempat lamanya iaitu di Caesar’s Palace, Las Vegas, USA.

Hubungan mereka dikatakan dingin berhubung satu insiden yang mana melibatkan kawan baik Anita sendiri sehinggakan menjerumus kepada masalah rumah.

Apa-apa pun, marilah kita doakan yang terbaik untuk mereka.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZWAN ALI: "TIDAK HADAP PUN SEBAGAI JURI PROGRAM NAJIS, SAYA BERKELAS DUNIA..."

"Bilion tag kenapa bukan Diva AA sebagai juri? Diva AA selamba jawab, tidak hadap pun sebagai juri program najis. Saya berkelas dunia, kau sekolah tak?? Gthhh Puiii," itulah kata pengacara sensasi, Azwan Ali atau lebih dikenali sebagai Diva AA menerusi perkongsian di Twitter.

Azwan mendedahkan ramai pihak mahu dirinya menjadi salah seorang juri sebuah program realiti yang sedang hangat diperkatakan ramai ketika ini.

Bagaimanapun, Azwan berkata dia menolak sekerasnya jika sekiranya ditawarkan untuk menggalas tugas sebagai juri program berkenaan. Ini kerana Azwan beranggapan dirinya mempunyai kelas yang tersendiri dan hanya menerima tawaran program yang berkualiti.

Sejak Isnin lalu, hangat diperkatakan mengenai program berkenaan oleh netizen di media sosial apabila mengambil individu yang tidak sesuai sebagai peserta.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SUAMI HADIAHKAN IFA RAZIAH KERETA MINI COOPER S

"Ini adalah kejutan daripada suami. Sejujurnya, saya tidak mengharapkan apa-apa hadiah. Sebab, keberadaan dan apa yang dia buat untuk saya selama ini lebih daripada cukup. Itu sudah buatkan saya bersyukur. Pendek kata, dia ada bersama saya dalam apa juga keadaan.

Cuma, sebelum ini saya pernah cakap teringin nak bawa kereta sendiri. Tapi tidak mahu yang besar sebab susah nak parkir. Tidak menjangka pula dia hadiahkan kereta ini. Jadi, kereta ini saya pandu sendiri pergi hantar dan ambil anak dari sekolah.

"Akhirnya dapat juga saya memandu kereta," demikian kata artis serba boleh, Ifa Raziah Ifa, 44, atau nama sebenarnya Saripah Raziah Mustapha yang berkongsi kegembiraan mendapat hadiah kereta Mini Cooper S (Sport) dua pintu yang dianggarkan berharga RM300,000 daripada suami, Mohd Yani sempena ulang tahun ke-15 perkahwinan mereka baru-baru ini dan turut memberitahu, kereta kedua itu diberikan suami selepas kali pertama pada 2005 iaitu BMW 3 Series.

Klik untuk gambar besar

Dalam masa sama, Ifa berkongsi anak sulungnya, Sharifah Putri Umairah, 20, dilatih untuk mewarisi perniagaan dijalankan: "Daripada dia bekerja dengan orang lain, lebih baik bantu saya menguruskan perniagaan. Saya lantik dia sebagai pengurus dan dalam masa sama memantau perniagaan produk Solid Molid ini. Pada awalnya, dia berasa tidak suka dan terpaksa. Tapi, selepas saya beritahu tujuannya, dia akur.

"Bukan apa, saya mahu dia belajar dari bawah dan berusaha untuk memajukan diri. Lagi pula, perniagaan ini memang untuk anak. Kalau suatu hari nanti saya dan suami sudah tiada, mereka kena teruskan. Ketika itu, mereka sudah ada segalanya. Tidaklah berasa susah," ujar Ifa yang kini terbabit dalam drama 'Janda Metropolitan' dan turut berkata, dia juga sudah menyediakan rumah setiap seorang untuk kedua-dua anaknya.

www.myartis.com / Sumber & foto: Harian Metro & Instagram Ifa Raziah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA MASIH LAGI DALAM FASA UNTUK MELATIH DIRI DIA (BERHIJAB) - IBU MOHON DOAKAN BAIK-BAIK BUAT AMEERA KHAN

Semua sedia maklum mengenai adik kepada selebriti terkenal Noor Neelofa iaitu Ameera Khan yang kini dilihat sudah tidak berhijab lagi. Penampilan personaliti berusia 22 tahun itu yang mengenakan aksesori kepala sambil rambutnya mengurai di media sosial menimbulkan pelbagai reaksi di kalangan netizen.

Malah, perkongsian berkenaan membuatkan ada yang keliru dengan imej Ameera yang didakwa sering 'on-off' dalam etika menutup aurat. Dalam netizen mengkritik, tidak kurang yang turut mendoakan supaya Ameera terus istiqamah seterusnya mengikut jejak langkah Neelofa yang menutup aurat sepenuhnya.

Dalam pada itu, ibu Ameera, Datin Noor Kartini memohon orang ramai agar mendoakan yang baik-baik buat anak perempuannya yang sering mendapat perhatian gara-gara penampilan berhijab yang 'on and off'. Noor Kartini, 55, mengakui anaknya, Ameera masih dalam proses mengenakan tudung dengan sempurna.

Klik untuk gambar besar

"Dia masih lagi dalam fasa untuk melatih diri dia (bertudung dengan sempurna). Ini yang mana, kalau kita tengok, Ameera bukan (belum lagi) bertudung secara penuh. Ada ketikanya dia masih mengenakan topi atau 'headband'.

"Jadi bagi sayalah, sesiapa sahaja baik kita lagi doakan yang baik-baik sebab yang baik tu kita juga yang akan dapat nanti, Insya-Allah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA AG MENINGGAL DUNIA DALAM TIDUR SELEPAS POSITIF C0V1D

"Kami baru dapat tahu bapa positif semalam. Jadi keluarga bawa pergi klinik semuanya okay. Petang semalam buat panggilan video pun bapa senyum gembira dan nampak sihat saja. Jam 3 pagi tadi dia sudah tiada. Bapa meninggal dunia dalam tidur.

"Saya reda," jelas penyampai radio Hot FM, AG yang mengenai bapanya iaitu Selamat Ipan, 74, yang meninggal dunia akibat C0V1D di rumahnya di Johor Bahru, jam 3 pagi, hari ini.

AG atau nama sebenarnya Muhammad Azmir Selamat berkata, bapanya disahkan positif wabak itu semalam. Tambah AG, dia tidak menyangka ulang tahun kelahiran arwah bapanya pada 2 Februari lalu menjadi sambutan terakhir buatnya dan keluarga.

Klik untuk gambar besar

"Ketika itu, saya bersama isteri dan lima anak sempat pulang ke Johor Bahru untuk meraikan hari lahir ayah. Isteri saya sempat memasak juadah kegemarannya iaitu kuah dal," ujarnya.

Allahyarham Selamat yang sebelum ini berkhidmat sebagai Timbalan Pengarah di Jabatan Pengangkutan Jalan (JPJ) Johor dan sangat dikenali dengan gelaran Haji Selamat JPJ itu meninggalkan seorang balu, dua anak dan tujuh cucu. Terdahulu, AG memaklumkan perkara itu menerusi kiriman mesej.

"Assalamualaikum, dukacita dimaklumkan, ayahanda saya, Haji Selamat Ipan telah kembali ke rahmatullah sebentar tadi jam 3 pagi. Moga roh Allahyarham ayahanda saya dicucuri rahmat dan ditempatkan bersama kekasih Allah. Al Fatihah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INSIDEN BUNUH DIRI - AZHAN RANI TIADA NIAT MAINKAN, SEKADAR BALAS KOMEN SECARA SINIKAL

Pelakon Azhan Rani baru-baru ini telah menerima kecaman netizen, gara-gara meninggalkan komen di sebuah portal berita berkaitan insiden bunuh diri.

Azhan, 45, dituduh tidak sensitif dan seolah-olah mempermainkan insiden itu ketika membalas komen seorang pengikut di laman sosial berbunyi 'berkhemah sama si nopal'.

Tampil memperjelaskan perkara sebenar, Azhan berkata, dia tidak bermaksud untuk mempersendakan tragedi terbabit sebaliknya sekadar membalas komen bodoh yang ditinggalkan seorang netizen secara sindiran.

"Saya dah padam pun komen itu... berkenaan komen tersebut, saya cuma jawab secara sinikal tentang ada komen netizen yang kata pasal khemah (berkhemah dalam pusat beli-belah).

Klik untuk gambar besar

"Dia tulis komen macam itu, saya pun jawab secara main-main. Tujuan saya tulis komen itu bukan sebab tak sensitif sebaliknya nak ajar netizen kalau sebelum komen itu bacalah dulu berita penuh insiden tersebut. Ni tidak, tak baca terus tulis komen (yang bukan-bukan)," katanya.

Pada Ahad, Azhan dikecam selepas meninggalkan komen berbunyi 'berkhemah sama si Nopal la' bagi menjawab pertanyaan netizen, 'berkhemah dalam mall ke macam mana ni?' menerusi satu posting gambar memaparkan mayat seorang lelaki terbabit yang maut selepas terjun dari tingkat tiga di sebuah pusat membeli-belah di Kuala Lumpur baru-baru ini.

Dalam kesempatan itu, Azhan berkata dia melihat isu kemurungan sebagai satu permasalahan serius yang perlu diberi perhatian lebih-lebih lagi pada masa kini.

"Kita kena berhati-hati dengan masalah kemurungan dan berita ini pun mengingatkan diri saya sendiri tentang hal tersebut. Tidak dinafikan tahap ekonomi dan kesihatan (penduduk Malaysia) kini dalam paras yang teruk.

"Apa-apa pun nasihat saya, kita kena kembali kepada asas kita iaitu agama dan jangan selalu bersendirian, kena berkawan (agar tidak menjadi murung)," ujarnya.

Pada Rabu, Ketua Polis Daerah Dang Wangi, Asisten Komisioner Mohamad Zainal Abdullah mengesahkan seorang lelaki maut selepas jatuh dari tingkat tiga di sebuah pusat beli-belah di ibu kota.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNTAH MAGGI PEDAS & DURIAN: "SALAH SAYA MAKAN PERUT KOSONG" - ARA

Nampaknya penyanyi Ara Johari tidak mahu ketinggalan apabila dia dengan beraninya menyahut cabaran memakan mee segera pedas yang dicampurkan bersama buah durian Musang King. Memang gilalah... dahlah rasa pedas campur pula dengan panas, memang meletoplah jawabnya... Heh!

Menerusi video 'teaser' yang dimuatnaik di laman Instagram, kita boleh lihat betapa seksa jiwa raganya cuba menelan makanan tersebut sehingga tiba satu tahap, dimana bekas pelajar Akademi Fantasia 2016 (AF2016) itu tidak dapat tahan lagi dan muntah teruk.

Aksi bahaya ini menerima kecaman netizen yang rata-rata berkata, Ara sepatutnya tidak berkongsi video tersebut kerana khuatir boleh mempengaruhi peminatnya melakukan perkara yang sama memandangkan dia seorang 'public figure'.

Malah, kombinasi makanan pedas dan buah durian akan menimbulkan reaksi berbahaya dimana gas boleh bergejolak dalam perut selain meningkatkan suhu badan. Video tersebut turut mendapat perhatian pelakon popular, Nabila Huda yang menganggap cabaran itu kurang cerdik dan menasihati Ara untuk tidak buat 'kerja gila' yang hanya mendatangkan kemudaratan.

Klik untuk gambar besar

Ada pula netizen yang mendakwa Ara dan rakan-rakannya sanggup melakukan perkara itu semata-mata untuk meraih publisiti dan menjadi viral tanpa memikirkan kesannya kepada diri ataupun masyarakat. Menurut Ara yang popular dengan lagu Bunga, rakaman untuk video itu dilakukan dua minggu lalu dan dia sendiri tidak menjangkakan akan menerima kecaman sehebat itu.

"Video ini sudah dirakam dua minggu lalu sebagai kandungan untuk saluran YouTube rakan saya, Zarol Zarif yang juga bekas peserta AF2016. Jadi, tak sangka pula bila saya kongsikan 'teaser' di Instagram, ramai yang kecam," katanya.

Kecaman yang dilemparkan netizen adalah apabila dalam video itu, Ara muntah-muntah selepas makan campuran mi segera dengan durian: "Saya sudah diberitahu sebelum penggambaran dimulakan bahawa saya akan dicabar untuk makan mi segera berperisa pedas dengan durian.

"Namun, salah saya juga kerana makan juadah itu ketika perut kosong. Jadi, mungkin kerana rasa pedas bergabung dengan rasa durian serta perut yang kosong membuatkan saya muntah-muntah. Namun, selepas menjalani pemeriksaan di klinik, tiada apa yang serius," jelasnya.

Ara berkata, dia akan lebih berhati-hati selepas ini dalam menyahut cabaran terutamanya berkaitan makanan: "Mungkin kalau ada cabaran untuk jamah makanan yang luar daripada kebiasaan, saya akan lebih berhati-hati untuk pastikan ia tidak memudaratkan kesihatan.

Memanglah sekarang ini, hampir setiap hari ada sahaja cabaran pelik-pelik yang trending, lebih-lebih lagi bab makanan. Semuanya demi meraih perhatian ataupun mencari 'content' agar popular di media sosial. Harapnya cabaran ini janganlah menjadi ikutan ramai. Fikir dahulu risiko sebelum melakukan sesuatu perkara.

www.myartis.com / Sumber & foto: mStar, Harian Metro, Beautifulnara & Instagram Ara Johari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKAUN IG ANAK - ELVINA JELAS BUKAN UNTUK RAIH PENGIKUT, JANA PENDAPATAN

"Saya sebenarnya tidak mahu Karl ada Instagram sendiri tetapi akaun itu dibuka oleh suami saya. Bukan apa dia mahu memuatnaik gambar-gambar perkembangan Karl sejak lahir untuk tatapannya apabila besar nanti... Akaun itu kami letakkan dalam mod privasi.

"Jadi ia diwujudkan bukan untuk meraih pengikut ke apatah lagi bagi menjana pendapatan menerusi IG review dan sebagainya," demikian kata pelakon Datin Elvina Mohamad.

Elvina menjelaskan kemunculan Instagram untuk anak sulungnya, Karl Mateen bukan untuk meraih pengikut apatah lagi menjadikan ia sebagai medan menjana pendapatan.

Sebaliknya kata Elvina, akaun itu diwujubkan suamianya, Datuk Mohd. haniff Borhan semata-mata untuk memuatnaik gambar perkembangan Karl buat tatapan anak mereka apabila dia besar kelak.

Klik untuk gambar besar

Bercakap mengenai kehidupannya sebagai seorang ibu pada usia 24 tahun, Elvina memberitahu ia pengalaman menakjubkan selain mengubah dirinya dalam pelbagai sudut.

Paling utama katanya, dia lebih memahami soal tanggungjawab selain mematangkan dirinya sebagai seorang wanita.

"Perubahan itu datang secara semulajadi... Alhamdulillah kehadiran Karl dan perlu membesarkannya adalah tanggungjawab yang saya sifatkan sebagai indah dan menakjubkan.

"Dia adalah segala-galanya buat saya dan suami dan kehadirannya adalah rahmat buat kami sekeluarga," tuturnya.

Dalam perkembangan lain, Elvina memberitahu yang dia bakal kembali memasuki set penggambaran drama bersiri 'Geng Mak-Mak' pada Mac ini bersama Sazzy Falak dan Fatin Afeefa.

Untuk makluman, Elvina dan Mohd. Haniff, 33, berkahwin pada 18 Mac 2018. Pasangan ini menimang cahaya mata sulung pada awal Disember tahun lalu.

www.myartis.com / Sumber & foto: mStar & Instagram Elvina Mohamad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VOKALIS SAMUDERA, UJANG MENINGGAL DUNIA

Semalam penyanyi kumpulan rock Samudera yang popular pada era 1990-an, Sarsen Husin atau Ujang Samudera, 50-an, telah ditemui meninggal dunia di kediamannya di Felda Palong Timur Satu, Segamat, Johor.

Pengurus kumpulan berkenaan, Mahadi Abdul Latif berkata, mayat Ujang ditemui rakan sekerja dan jiran yang memecah masuk rumahnya selepas mendapati dia tidak hadir bekerja selama enam hari.

"Ujang berasal dari Batu Pahat, Johor dan bekerja di sini serta tinggal sendirian. Rakan-rakannya hairan apabila dia menghilangkan diri tanpa khabar berita.

Klik untuk gambar besar

"Selepas beberapa hari, mereka akhirnya buat keputusan pergi ke rumahnya dan mendapati mayatnya dalam keadaan berulat dan dipercayai sudah meninggal dunia beberapa hari lalu.

"Allahyarham memang pernah mengadu dirinya kurang sihat, namun tak sangka ajalnya dalam keadaan begini," katanya.

Kata Mahadi lagi, proses pengebumian belum dapat ditentukan kerana polis masih menjalankan siasatan.

Ketika zaman kegemilangannya, Samudera popular dengan lagu 'Salam Sejahtera', 'Titian Hasrat', 'Bila Diburu Kenangan' dan banyak lagu lain.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


POSITIF COVID-19, PERLU BANTUAN PERNAFASAN - FAZLI ZAINAL KINI BERANSUR PULIH

"Selepas ujian calitan semalam, hari ini saya dimaklumkan positif Covid-19," demikian kata penyanyi Fazli Zainal yang disahkan positif Covid-19 dan dikejarkan ke Hospital Ampang selepas tahap oksigen dalam badan menurun kepada 75 peratus, hari ini.

Disebabkan itu, Fazli berkata, dia kini sedang menerima bantuan pernafasan. Berita mengenai situasi yang dialami Fazli dikongsikan penyanyi Sharifah Zarina menerusi hantaran di Facebook.

"Mohon doa kalian buat sahabat, Fazli Zainal. Ya Allah, sesungguhnya Engkaulah yang Maha Menyembuhkan," tulis Sharifah.

Terkini, Fazli memberitahu keadaan kesihatannya pada ketika ini diakuinya semakin pulih. Fazli dihubungi berkata, sudah ada perubahan terhadap keadaan kesihatannya terutama pernafasan berbanding sebelum ini.

"Doktor sekarang masih memantau perkembangan kesihatan saya setiap empat jam dan saya dijangka akan sembuh sepenuhnya sekitar lima hari lagi. Namun, kadar insulin pula turun naik. Saya juga tak pasti positif Covid-19 tahap tiga atau empat kerana saya ada menghidap penyakit lain," jelasnya.

Klik untuk gambar besar

Penyanyi yang popular dengan lagu 'Harapan' ini sangat berterima kasih kepada rakan artis, kenalan dan peminat yang mendoakan kesihatannya dan tidak putus bertanya khabar.

"Saya terharu kerana ramai sangat yang ambil berat. Namun saya minta maaf kerana tak terlarat nak balas dan menjawab mesej seerta komen mereka di media sosial.

"Memang terkejut saya dibuatnya, apabila saya balas satu komen dan datang pula soalan lain. Saya ketika ini kena banyak berehat," ujarnya lagi.

Ditanya aktiviti terbaharubya, Fazli berkata dia melakukan kerja sambilan sebagai pemandu  Lalamove sejak Disember, tahun lalu sehingga Ramadan lalu: "Selepas buat penghantaran, saya balik ke rumah dan main Bigo Live pula," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MINTA ORANG PECAHKAN TINGKAP" - FARA HEZEL CEMAS ANAK TERPERANGKAP DALAM KERETA

"Semasa kejadian hanya saya dan Aisy sahaja... kami dah nak balik rumah, saya letak Aisy di kerusi hadapan penumpang kemudian tutup pintu untuk bergerak ke bahagian pemandu. Bila nak buka pintu pemandu tiba-tiba tengok dah terkunci dari dalam... kunci kereta pula tak ada dekat tangan saya sebab beg awal-awal lagi dah masukkan dalam kereta.

"Saya terus hilang arah, tak tahu nak buat macam mana, kereta pun belum start lagi risau kalau Aisy lemas dekat dalam... saya tak fikir panjang terus minta tolong orang sekeliling, saya pinjam telefon untuk hubungi suami dan minta mereka bantu bukakan pintu. Selepas hubungi suami, dia terus bergerak datang ke kami, lokasi taman rekreasi tu tak jauh pun dari rumah...

"Sementara dia dalam perjalanan itu saya minta tolong beberapa orang di situ untuk pecahkan tingkap. Beberapa kali cubaan nak pecahkan tingkap menggunakan batu tapi tak boleh. Datang seorang abang ni bawa besi dan akhirnya pecah juga tingkap kecil di bahagian belakang. Syukur Alhamdulillah... tak kisahlah tingkap kereta rosak asalkan pintu boleh dibuka.

"Semasa itu saya memang kalut, minta tolong semua orang yang ada di situ, tak boleh nak fikir apa dah... risau kalau Aisy menangis tapi syukur dia diam sahaja dan masih boleh ketawa tengok saya dari dalam," jelas penyanyi Fara Hezel yang berdepan detik mencemaskan apabila anak sulungnya iaitu Tengku Muhammad Aisy Al-Abidin Petra terperangkap dalam kereta yang terkunci selepas beriadah di sebuah kawasan rekreasi di Terengganu pada petang Selasa.

Klik untuk gambar besar

Fara atau nama sebenar Nurfaraazira Yusri, 25, berkata dia menjadikan insiden itu sebagai pengajaran untuk dia lebih berhati-hati ketika berada di luar rumah. Malah, penyanyi lagu 'Setiaku Pasti' ini turut mengucapkan terima kasih kepada orang ramai yang membantunya menyelesaikan masalah itu.

"Sebelum ni tak pernah pun berlaku kejadian terkunci dalam kereta, walaupun benda tak jangka nak berlaku tapi selepas ini saya akan lebih berhati-hati dan pastikan kunci sentiasa berada bersama. Sampai sekarang saya masih terbayangkan insiden itu, cemas tu tak boleh nak cakap. Betul-betul jadi pengajaran. Nasihat saya untuk ibu bapa yang lain, kena sentiasa berwaspada dengan keadaan sekeliling.

"Apa-apa pun saya nak ucapkan terima kasih kepada kakak-kakak dan abang-abang yang membantu semalam. Kalau mereka tak tolong tak tahu la macam mana," katanya yang kini menetap di kampung halaman suami, Tengku Mohammad Kamal Hishamuddin di Kuala Terengganu selepas mendirikan rumah tangga pada 20 Disember 2019 dan dikurniakan cahaya mata pertama pada Oktober tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA ADA REZEKI & PELUANG, SAYA BERHAJAT INGIN TUNAI HAJI PULA" - ZAHIRIL ADZIM

Baru pulang dari mengerjakan umrah buat kali kedua bersama isteri dan anaknya, Zahiril Adzim berhajat untuk melakukan ibadah haji pula selepas ini sekiranya diberi peluang dan rezeki.

"Insya-Allah sekiranya diberi peluang dan rezeki saya mahu mengerjakan ibadah haji pula selepas ini," ujar Zahiril dipetik sebagai berkata

Kata Zahiril, dia begitu teruja apabila dia sekeluarga dapat mengunjungi tanah suci Mekah buat kali kedua bagi menunaikan umrah baru-baru ini. Apa yang paling bergembira dan bermakna buat Zahiril adalah hajatnya untuk membawa anaknya itu ke Gua Hira akhirnya termakbul.

"Tercapai juga untuk saya bawa anak ke Gua Hira tempat Nabi Muhammad menerima wahyu itu. Bila sampai ke puncak rasa sayu, sebak sekali serta kita dapat menikmati kesucian tempat tersebut," jelasnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


USIA 95 TAHUN BUKAN ALASAN - TUN MAHATHIR AKHIRNYA BUKA AKAUN TIKTOK

Meskipun aplikasi TikTok didakwa mendatangkan mudarat kepada Amerika oleh Presiden Donald Trump, dan bakal diharamkan di sana kerana ia buatan China, namun ia tetap mendapat sambutan hangat seluruh dunia. Ini kerana, tiada siapa yang percaya dengan 'kelicikan' Trump yang mahu memonopoli aplikasi itu untuk kepentingannya.

Malah dalam hal ini, usia bukan penghalang untuk seseorang itu turut mengikuti trend terbaru itu. Bekas Perdana Menteri Malaysia, Tun Mahathir Mohamad turut meminati aplikasi tersebut dan sekaligus menyertainya dalam usia 95 tahun.

Beliau telah membuka akaunnya sendiri (punya lambang verified tanda rasmi) menggunakan nama Chedetofficial yang mempunyai puluhan ribu pengikut. Video pertama yang di muatnaik oleh beliau juga hingga kini hampir mencecah 1 juta tontonan.

Apa yang melucukan, bio di akaun beliau itu juga tertulis 'Still Young'.

LAWATI LAMAN TIK TOK BELIAU:
https://www.tiktok.com/@chedetofficial/video/6857358298186910977

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KANDUNGAN AZZA GUGUR KALI KEEMPAT KERANA 'KUMAN KUCING'

Mungkin kedengarannya sedikit pelik.... tetapi itulah yang berlaku terhadap pelakon dan penyanyi, Azza yang mengakui bahawa kuman yang terdapat di badan kucing menjadi punca dia keguguran baru-baru ini.

"Kuman itu yang dikenali sebagai Toksoplasma antara penyebab saya keguguran kali keempat pada awal Februari lalu," jelas Azza atau nama sebenarnya Nor Azzarima Zawari, 37.

Tambah Azza, awalnya dia telah membuat pemeriksaan di hospital dan doktor mendapati badannya dijangkiti kuman tersebut yang menyebabkan kandungan enam minggunya gugur.

"Itu merupakan salah satu penyebab saya mengalami keguguran tetapi semua itu bergantung kepada individu. Ada juga orang yang membela kucing banyak tetapi tidak terkesan apa-apa, mungkin badan saya tak sekuat mereka kerana saya juga ada bela beberapa ekor kucing sebelum ini.

"Selain daripada kuman tersebut, kesibukan kerja yang membuatkan saya banyak bergerak, sekali gus mengganggu proses kehamilan saya. Tetapi apa-apa pun saya reda dengan ketentuan Allah dan semua yang berlaku adalah aturan yang terbaik buat diri saya," ujarnya dipetik sebagai berkata.

Untuk info, Azza yang berkahwin dengan Azlan Zulaily pada 1 April 2012 itu sebenarnya pernah mengalami keguguran beberapa kali sejak 2012, 2014 dan 2015.

"Kalau orang selalu bertanya soal anak, saya lagilah tidak sabar untuk menimang anak sendiri. Itu yang saya mohon doa daripada semua agar saya dan suami berpeluang mendapat anak nanti," kata Azza.

Sumber: UM

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


VIDEO MESEJ MESRA BERSAMA WANITA - ZARA ZYA NAFI ITU PUNCA PUTUS TUNANG

Berhubung video mesej mesra bersama seorang wanita yang tular di media sosial sejak kelmarin dan dakwaan mempunyai hubungan cinta lain dengan pasangan sejenis, pelakon Zara Zya telah menafikan isu itu sebagai punca dia dan pelakon Hafreez Adam putus tunang, bulan lalu. Kata Zara, tidak timbul persoalan kehadiran orang ketiga yang menyebabkan mereka membawa haluan masing-masing.

"Saya dan wanita itu cuma kawan baik. Video mesej yang tular itu sekadar komunikasi antara kawan. Saya tidak tahu apa tujuan dia memuatnaik rakaman itu di laman sosial. Sumpah, itu bukan punca kami putus kerana saya dan wanita terbabit hanya berkawan.

"Serius, saya bukan ke arah itu (hubungan sejenis). Rasanya orang lain pun apabila bermesej dengan kawan perempuan yang rapat, pasti ada menyebut perkataan sayang," katanya.

Ditanya mengenai video yang tular itu, Zara berkata, dia sudah mendapatkan penjelasan wanita itu, namun tidak pasti mengapa dia memuat naik rakaman itu. Zara juga menyifatkan tindakan penyebaran video itu secara tidak langsung akan dijadikan alasan oleh orang luar untuk memperbesarkan isu dia putus tunang: "Mungkin ada orang sengaja mahu mencetuskan isu, sedangkan bagi saya, ia hanya perkara kecil".

Klik untuk gambar besar

Sementara itu, Hafreez ketika dihubungi, turut menafikan kehadiran wanita itu sebagai punca dia dan Zara berpisah. Hafreez berkata, tidak mungkin bekas tunangnya itu menjalin hubungan sejenis kerana sepanjang mengenali Zara, dia tidak pernah melakukan perkara yang boleh menimbulkan syak wasangka.

"Video itu bukan punca kami putus, malah sepanjang mengenali Zara, dia sangat manja dan tidak pernah pula berkelakuan pelik. Saya tidak tahu, tetapi mungkin juga ada orang yang berniat tidak baik terhadapnya. Namun, saya tidak dapat mengulas panjang mengenai isu ini kerana dia bukan tunang saya lagi.

"Saya juga tidak mahu masuk campur dalam urusan peribadinya," kata Hafreez yang sebelum ini memaklumkan, hubungannya dengan Zara terlerai selepas sebulan mereka bertunang iaitu pada 12 Oktober lalu.

www.myartis.com / Sumber & foto: Berita Harian & Beautifulnara, CARI Forum & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAB HATI IKHLAS & JUJUR" - IFA NAFI BEDAH, SEDUT LEMAK

Tepis tuduhan melakukan pembedahan plastik atau menggunakan kaedah sedut lemak bagi mendapatkan wajah yang berseri dan runcing, penyanyi Ifa Raziah berkata yang dia hanya melakukan rawatan wajah biasa seperti diamalkan wanita lain

Selain dari itu, Ifa memberitahu dia selalu juga bertemu pakar untuk mengatasi masalah kulit sensitif yang dialaminya.

"Saya hanya melakukan rawatan kulit dan facial seminggu sekali sahaja. Selain itu, selalu juga berjumpa doktor kulit kerana ada masalah kulit sensitif.

"Saya tidak kisah orang nak gelar saya 'sailormoon' ke apa-apa sekalipun, saya bersyukur kerana semakin cantik dan sihat serta nampak muda bukan kerana saya buat pembedahan muka atau sedut lemak tapi disebabkan keikhlasan dan kejujuran hati," jelasnya.

Klik untuk gambar besar

Ifa berkata demikian ketika diminta mengulas komen netizen terhadap foto-foto terbaharunya yang dikatakan semakin cantik dan berwajah runcing.

Sementara itu, Ifa berkata, dia turut mengamalkan gaya pemakanan yang sihat bagi mendapatkan bentuk badan yang sesuai serta kesihatan yang baik.

"Dulu saya suka berzumba tapi sekarang kekangan masa, jadi kena jaga pemakanan hari-hari. Paling penting kena minum air putih banyak. Saya juga tidak makan daging dan makanan laut kecuali ikan," tuturnya.

Bercakap tentang komen-komen netizen di laman sosial, kata Ifa, ia adalah lumrah yang perlu dihadapi sebagai seorang selebriti. Katanya, sebagai manusia biasa, dia tidak dapat memuaskan hati semua pihak.

"Saya tidak cantik, gemuk orang kutuk-kutuk, bila sudah cantik dan kurus pun orang tak puas hati sebab nampak runcing dan mulus.

"Pada saya mereka kurang kasih sayang, mungkin mereka tidak mampu untuk bervelanja lebih untuk kecantikan sebab itu cemburu melihat orang lain," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TERBIT 'CHOR & CHAH' - ROSYAM NOR INGIN GALAKKAN BELIA JADI USAHAWAN

"Rugilah kalau tak ambil peluang sebab anda semua (belia) hidup di zaman yang hanya memerlukan hujung jari untuk menyebarkan maklumat berbanding zaman saya yang serba-serbi susah.

"Jangan asyik nak tengok benda-benda viral dan hiburan sahaja sedangkan peluang untuk buat duit cukup mudah sekarang dengan adanya IT," demikian teguran produser Datuk Rosyam Nor, 50, terhadap sikap sesetengah belia hari ini.

Teguran Rosyam itu adalah kerana belia hari ini tidak mahu mengambil peluang menggunakan kemajuan teknologi maklumat (IT) ke arah perkara mendatangkan faedah.

Maka sebab itu, Rosyam berharap belia hari ini memanfaatkan penggunaan IT ke arah yang lebih memberi faedah dan memberi pulangan.

Kata Rosyam, kebanyakan golongan itu hanya memanfaatkan kemudahan berkenaan untuk melihat perkara kurang berfaedah termasuklah perkara-perkara yang menajdi tular dan hiburan semata-mata.

Rosyam berkongsi perkara itu selepas dia membuka perniagaan ST Rosyam Mart Sdn. Bhd yang bakal beroperasi pada pertengahan Ogos depan di sekitar Setiawangsa dan Keramat, Kuala Lumpur.

ST Rosyam Mart merupakan sebuah perusahaan berbentuk pasar raya mini yang menjual barang-barang basah dan kering (terutama kelengkapan dapur) dengan harga borong.

Klik untuk gambar besar

Tambah Rosyam lagi, sikap ambil mudah dan leka dengan perkara-perkara yang tidak berfaedah akan menyusahkan diri apatah lagi zaman semakin mencabar.

"Kalau saya dari kalangan orang yang gagal akademik boleh mengubah kehidupan, kenapa tidak anda?

"Peluang anda cukup besar untuk berjaya di zaman sekarang kalau tahu memanfaatkan IT.

"Paling tidak cuba untuk berbudi pada tanah (bertani), banyak hasilnya yang anda akan dapat, percayalah," pesannya bersungguh-sungguh.

Berkongsi tentang pasaraya ST Rosyam Mart, kata Rosyam idea untuk membuka perusahaan tersebut datang ketika dia mahu menjual hasil tanamannya iaitu nangka dan durian Belanda kepada pihak Sri Tengah (ST) yang berpengalaman hampir 38 tahun dalam bidang pemborongan bahan basah.

Memikirkan ia satu peluang baik untuk kembangkan perusahaan taninya, Rosyam bersama pihak ST mengambil keputusan untuk menjadi rakan niaga dengan mewujudkan ST Rosyam Mart.

Dalam perkembangan lain, Rosyam yang kini menerbitkan drama mini bersiri 'Chor & Chah' dengan kerjasama SME Corp Malaysia mengharapkan agar masyarakat tidak melepaskan untuk menonoton drama tersebut di saluran YouTube.

Drama lakonan Saharul Ridzwan, Ummi Nazeera dan Ruhainies itu turut mendedahkan tip-tip perniagaan yang akan menjadi platform penyebaran informasi keusahawanan secara atas talian.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


3 TAHUN TUNGGU - PEREKA FESYEN TUNTUT RM50K DARI ERIN MALEK

Sebelum ini, pemilik butik Azura Couture, Azura Mazaruddin yang juga pereka fesyen terkenal itu mendakwa pelakon Erin Malek gagal membayar hutang berjumlah RM80,000 selepas menggunakan khidmatnya untuk majlis pernikahan dan persandingan beliau.

Dek kerana itu, Azura mahu perintah mahkamah dilaksanakan terhadap Erin atau sebenarnya Nur Arina Abdul Malek yang gagal melunaskan hutang RM50,000 selepas diminta dikurangkan.

Erin bernikah dengan Farriz Fauzy pada 10 Oktober 2014 dan kini telah dikurniakan dua cahaya mata.

Azura ketika dihubungi Harian Metro berkata, tahun lalu pihaknya sudah menghantar surat peguam dan pelakon itu bersetuju untuk menjalani proses mediasi.

"Dalam proses terbabit Erin yang diwakili bapa tirinya meminta agar harga bayaran perkhidmatan dan baju perkahwinan yang saya hasilkan dikurangkan kepada RM50,000.

Klik untuk gambar besar

"Pihak kami bersetuju dengan permohonan itu dan mahkamah memutuskan bahawa Erin yang diwakili oleh bapa tirinya harus melunaskan hutang berkenaan dengan membayarnya secara berperingkat setiap bulan," ujarnya.

Bagaimanapun selepas setahun, Erin belum melunaskan bayaran seperti yang dipersetujui.

Jelas Azura lagi, berikutan Erin meminta harga dikurangkan, mahkamah mengarahkan pelakon itu memulangkan baju perkahwinan yang dihasilkan pereka fesyen terbabit.

"Dia bukan sahaja tidak bayar, malah tidak memulangkan baju seperti yang diarahkan," tuturnya.

Dalam pada itu, bagi mendapatkan kembali haknya, Azura berkata yang dia hanya ada satu jalan iaitu meminta mahkamah mengeluarkan arahan pelaksanaan perintah.

"Bagaimanapun bukan mudah untuk melaksanakannya kerana surat harus diserahkan kepada Erin. Masalahnya, dia sudah berpindah dan pihak saya tidak tahu alamat terbarunya," jelas Azura.

Tambah Azura, dia cuba menjejaki Erin menerusi Instagram milik pelakon itu tetapi pesanan yang dihantar tidak berjawab.

"Komen yang dimuat naik di gambar Erin juga dipadam," katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ANAK SYUKRI YAHAYA DISAHKAN POSITIF INFLUENZA B

Menerusi di laman Instagram Stories miliknya, isteri kepada pelakon Syukri Yahaya telah memaklumkan bahawa anak mereka, Aaira Ameena disahkan positif Influenza B.

Menerusi rakaman video, Ameena kelihatan baru selesai melakukan ujian darah di Columbia Asia Hospital, Cheras. Selain itu, Tya turut berkongsi laporan kesihatan Ameena yang telah disahkan oleh doktor.

Untuk makluman, Shukri dan Tya mendirikan rumah tangga pada  November 2015 dan dikurniakan seorang mata iaitu Aaira Ameena kini berusia tiga tahun.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WAJAH ALYAH DISAMAKAN DENGAN IRA KAZAR - INI REAKSI TUAN BADAN

Penyanyi Datin Alyah baru-baru ini telah memuat naik video di TikTok dimana isteri kepada Datuk Ramli MS itu meminta netizen berhenti mengatakan wajahnya seperti orang lain.

Menerusi video tersebut, Alyah berkata, meskipun dalam dunia ini ada 7 orang wajah seiras, namun tidak perlu beritahu tentang hal tersebut dalam setiap perkongsiannya.

"Setiap kali saya buat video, mesti cakap orang yang sama. Kalau ikutkan saya ni dah tua dah, lahir tahun 81. Terpaksa pula ikut muka budak itu padahal kita lahir dulu," ujarnya.

Klik untuk gambar besar

Perkongsian Alyah itu telah menarik perhatian ramai. Meskipun tidak menyebut nama mana-mana individu, namun rata-rata netizen mengaitkan wajah Alyah sama seperti isteri kedua pengarah dan pelakon, Syamsul Yusof iaitu Ira Kazar.

Diruangan komen, rata-rata netizen mengakui pada awalnya mereka sangkakan Ira Kazar dalam video berkenaan. Namun, ada yang mengatakan, Alyah lebih cantik daripada individu yang diperkatakan itu.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MAHU AJARNYA AL-QURAN - NORMAN HAKIM TERKEJUT

Jika sebelum ini, Norman Hakim memuat beberapa video anak lelakinya memberi tazkirah mengenai jerebu dan mengaji, terkini anaknya membuat perjanjian untuk mengajarnya menghafaz Al-Quran sekiranya dia dapat melatihnya itu untuk memiliki serta membina badan yang berotot atau sado seperti mana ayahnya.

Norman akui terkejut dan juga turut teruja dengan perjanjian tersebut, malah bersikap terbuka serta sudah bersedia untuk diajar anaknya sendiri tentang hafazan Al-Quran.

"Danish ada beritahu saya yang dia mahu jadi fit macam saya dan bercita-cita nak bina badannya dengan mendapat guideline serta tunjuk ajar daripada saya. Saya gembiralah kerana sebelum ini badannnya agak berisi dan saya ada suruh dia kuruskan sedikit badannya.

"Tapi katanya ada syarat. Jika dia sudah jadi sado, dia mahu saya pula hafaz Al-Quran seperti dia yang kini sedang dilatih menjadi Hafiz di sebuah sekolah agama di Bangi.

"Saya terkejut juga bila dia buat perjanjian seperti itu. Tapi dalam masa yang sama saya bangga punya anak macam dia. Bersyukur sangat diberi peluang untuk belajar Al-Quran dengan anak yang juga darah daging saya sendiri," ujar Norman dipetik sebagai berkata.

Beberapa hari lalu anak Norman itu telah menerima pujian daripada pengguna laman sosial selepas dia memuat naik video anak sulungnya di Instagram yang berbicara tentang jerebu.

Dalam beberapa video pendek yang dimuat naik Norman ke akaun Instagram itu, dia dilihat berbual dengan Danish dan nyata, anak lelakinya itu punya pemikiran yang matang walaupun baru berusia 12 tahun.

Menerusi video itu kata Danish, jerebu yang sudah berlarutan hampir dua bulan ini adalah petanda bahawa ia bukan sekadar bencana alam, tetapi lebih kepada satu bentuk peringatan Allah kepada manusia.

"Sebenarnya, Danish tak tahu saya rekod senyap-senyap ketika dia berbicara tetang Jerebu. Saya bangga kerana daripada kata-katanya itu memperlihatkan bahawa dia sangat matang, malah secara tak langsung saya juga perasan pengetahuannya lebih luas daripada saya tentang bencana alam dan kiamat.

"Saya muat naik video itu bukan sebab mahu meminta pujian. Sebaliknya saya ingin berkongsi kata-kata berguna Danish itu kepada orang ramai supaya kita sedar dan ambil iktibar mengenai bencana itu. Itu saja," jelasnya.

Daripada komen-komen yang diterima, netizen menyifatkan Norman dan bekas isterinya, pelakon Abby Abadi dan isterinya, Memey Suhaiza telah menjalankan tanggungjawab sebagai ibu bapa dengan baik.

Malah ramai juga yang menaruh harapan agar Danish dapat menjadi figura agama yang berjaya satu hari nanti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU 'KIMK' - MAKIN RAMAI PENGIKUT IG DESAK FAZURA MOHON MAAF

Baru-baru ini, Nur Fazura, 31, telah memalukan peminatnya kerana salah faham akan maksud perkataan 'KimK'. Perkara tersebut telah menjadi viral di media sosial sejak semalam.

Salah faham itu mengundang reaksi pelbagai pihak dan kebanyakannya mengecam tindakan Fazura kerana memalukan peminatnya itu tanpa usul periksa.

Yang membuatkan semua orang merasa bengang apabila Fazura turut mengaitkan beberapa isu sensitif seperti bertudung dan status peminat tersebut sebagai 'muslim mother'.

Malah ada pihak melabelkan Fazura sebagai 'the next Azwan Ali' kerana tidak berpuas hati dengan tindakan Fazura yang tidak dapat berfikir dan menyamakan 'KimK'  iaitu merujuk kepada Kim Kardashian sebagai  perkataan kesat 'kim*k'.

Dek kerana hal itu, pengikut di Instagram tetap mendesak Fazura untuk merendahkan egonya dan memohon maaf atas kesalahan beliau sendiri meskipun aktres itu enggan membuat permohonan maaf secara terbuka.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALIFF AZIZ DIKATA PESERTA KEGEMARAN ASTRO, PERSEMBAHAN KOSONG - INI BIDAS BELLA ASTILLAH

"Selalu cakap Aliff ni kegemaran Astro? Sebab tu dapat lagu senang? Heyy 'come on', sepatutnya kita yang rasa risau sebab ada beberapa peserta dapat lagu menarik. Kalau Aliff ni kegemaran, patutnya Aliff dapat lagu hebat kan?"

"Pada yang terlalu tak suka Aliff tu, korang (anda) nak macam mana sebenarnya?" itulah ciapan daripada pelakon yang juga isteri kepada penyanyi Aliff Aziz iaitu Bella Astillah terhadap segelintir pihak yang tidak menyukai suaminya yang terbabit pada program Gegar Vaganza musim kelapan (GV8).

Dalam ciapan berbeza, seorang pengguna akaun Twitter menyifatkan persembahan Aliff kosong.

"Yes suara Aliff Aziz memang sedap. Masa awal persembahan memang suka dengar. Tapi persembahan dia kosong. Bak kata Tok Ram (Datuk Ramli MS) where is the dynamic?" komen pengguna akaun Twitter.

Klik untuk gambar besar

Komen tersebut turut dibalas Bella yang meminta supaya tidak hanya pandai mengutuk saja.

"Excuse me?! Awak tengok tak persembahan tu? Aliff menari. Awak fikir senang ke nak menari sambil menyanyi? Perempuan ni biasanya menari tiada masalah. Tapi macam Aliff dia jangan kata menari tapi TikTok pun tak jadi sebab dia tak reti. Jadi tolong! Jangan tahu nak 'condemn' saja. Cuba awak nyanyi lagu Afgan tu," tulisnya lagi.

Pada konsert minggu ketujuh GV 8 semalam, Aliff menyanyikan lagu 'Pesan Cinta' nyanyian asal Afgan dengan berada di kedudukan kedua selepas mendapat markah keseluruhan 71.90 peratus.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - ZIZAN & EMMA BERCUMBUAN DALAM KAPAL TERBANG?

Waahhh... memang panas dan meletop apabila Zizan Raja Lawak dan Emma Maembong didakwa bercumbu dalam kapal terbang. Menurut sumber Utusan, ia berlaku semasa mereka dalam perjalanan menuju ke Los Angeles (LA), Amerika Syarikat baru-baru ini.

Artikel terdahulu:

GELAGAT ZIZAN & EMMA 'BERASINGAN 'DI LAS VEGAS

Lebih panas bila mereka dikatakan 'main wayang' sebelum ini apabila tak mengaku yang mereka berdua memang bercinta. Namun entah bagaimana, ketika percutian tersebut, ada mata yang memerhati gelagat mereka bercumbu (cium pipipun salah satu aksi bercumbu ya tak?).

Klik gambar untuk size 800X535

Untuk info, mereka berdua baru-baru ini berada di LA bersama Wirefame Entertainment yang turut disertai Kaka dan pihak pengurusan Wirefame.

Nah... sekarang ini alasan yang mahu Zizan putarkan kalau banyak mata yang nampak perbuatan tak sopan tu? Takkan cium-cium sebab sayang sebagai kawan... tak logik ya tak?

Inilah akibatnya kalau terlalu suka berahsia. Konon bimbang populariti merudum gara-gara bercinta. Kalau dah suka, kahwin je lah. Sebab bangkai gajah yang disorok bawah karpet, lambat laun akan diketahui orang jua. Tak gitu?

Lihat juga:

10 GAMBAR HAIWAN DALAM RAHIM


TERIMA PENGIKTIRAFAN DARJAH PJN YANG MEMBAWA GELARAN DATUK - FAUZIAH NAWI LUAH RASA SYUKUR

"Saya tidak pernah mendapat anugerah pelakon terbaik, jadi pengiktirafan ini memberikan erti dan makna yang cukup indah buat saya," kata pelakon veteran, Fauziah Nawi yang meluahkan rasa syukur apabila menerima pengiktirafan Darjah Panglima Jasa Negara (PJN) yang membawa gelaran Datuk.

Jelas Fauziah, pengiktirafan yang dikurniakan oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah yang diterimanya semalam itu merupakan tanggungjawab untuk terus memberikan yang terbaik di masa akan datang.

"Pada awalnya bukan gelaran PJN, namun kemudian saya menerima surat memaklumkan mengenai pengiktirafan diberikan pada hari ini. Alhamdulillah, mujur uniform ketika majlis istiadat berjaya siap pada 1 Julai lalu," ujarnya yang turut bersyukur majlis istiadat berjalan dengan lancar kerana bimbang dengan keadaan kaki kanannya yang tidak mengizinkan.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KENA UMPAT - NANA MAHAZAN SEDIH, KECEWA

"Tak kisah nak kata dia selekeh, sebab rasanya kita pada usianya pun macam tu juga. Saya faham, masing-masing akan ada pendapatnya sendiri. Mungkin anak-anak mereka kalau nak keluar kena pakai itu ini.Ia terpulang.

"Macam anak saya, dia ada caranya sendiri. Macam dulu dia pun gemar kenakan baju yang bercorak pelangi dan sebagainya. Tapi sekarang, dia lebih gemar kenakan baju longgar, sewater dan sebagainya.

"Anak yang sedang membesar ni dia ambil masa untuk kenali diri dia, fesyen dan sebagainya," jelas pengacara dan penyanyi Nana Mahazan yang sedih dan terkilan apabila ada pihak yang mempersoalkan mengenai penampilan anak sulungnya, Althea, 8 tahun yang dikatakan selekeh.

"Saya okay saja tetapi saya sedih sebab ada yang tak sensitif mengenainya. Komen pun melampau, jahat. Kenapa ya masih ada yang macam tak ada rasa hormat. Saya tak akan pergi ke akaun orang yang tak dikenali dan cakap, anak kau hodoh".

"Ini bukan kali pertama pun. Malah dia pernah digelar macam tupai. Saya marah juga tetapi suami kata jangan buang masa untuk fikir perkara sedemikian. Katanya kalau tidak suka, block atau jangan komen apa-apa," tambahnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL KAHWIN UQASHA:  SAYA TAK MAIN-MAIN - PEKIN

Pekin Ibrahim membuktikan bahawa cintanya terhadap Uqasha Senrose bukan main-main dengan secara 'gentleman' telah mengajak kekasihnya itu berkahwin. Lebih menarik, keluarga mereka berdua juga sudah diberitahu mengenai rancangan tersebut dan mereka memberi lampu hijau.

"Kami akan berkahwin pada tahun hadapan. Tarikh sudah ada, tetapi keluarga tidak benarkan kami umumkan sekarang. Saya pun tak boleh cakap sama ada awal, pertengahan atau akhir tahun. Apa yang saya boleh katakan, kami merancang untuk bernikah pada 2014.

"Dari awal saya jumpa dia dulu, saya dah ajak dia kahwin. Itu bermakna saya tak main-main dengan dia," ujar Pekin tanpa berselindung.

Bagi yang masih ingat, Pekin dan Uqasha sebelum ini pernah dilanda kontroversi cinta tiga segi yang hampir-hampir meranapkan cinta mereka.

"Saya akui waktu itu saya agak tertekan sebab tak pernah lalui kontroversi seperti itu. Tapi kita ada akal dan saya cuba tangani masalah itu dengan baik," ujar Pekin dipetik sebagai berkata ketika majlis pra-tonton filem Tokan baru-baru ini.

Tambahnya, dia agak sibuk dengan banyak projek filem tahun hadapan yang dianggap sebagai rezeki perkahwinannya nanti dengan Uqasha.


"TIADA MOMEN BERSALAMAN MOHON AMPUN DOSA" - AMY SEARCH SAYU TERKENANG ARWAH IBU

"Tahun ini, saya menyambut Ramadan tanpa seorang ibu. Masa menziarahi pusara arwah, terasa sedih sangat. Ingat lagi dahulu, saya akan balik ke Johor Bahru menziarahi pusara ayah sebelum Ramadan. Kebiasaannya, seminggu sebelum raya, saya sudah berada di kampung. Masa itu, saya akan kemas rumah, pasang langsir, anyam ketupat dan pergi ke pasar beli keperluan sambut raya.

"Saya akan menyiapkan semua bahan-bahan nak memasak. Termasuklah menu kegemaran, rendang daging atau paru dan ayam masak hijau," kata penyanyi otai, Amy Search yang terkesan dengan pemergian ibu tersayang, Allahyarham Fatimah Idris yang menghembuskan nafas terakhir akibat sakit tua pada 1 Ogos, tahun lalu meninggalkan kesayuan di hati penyanyi otai, Amy Search.

Bagi Amy, Ramadan ditempuhi saat ini berbeza tanpa kehadiran insan bernama ibu. Pagi semalam, Amy lerai kerinduan menziarahi pusara arwah ibunya di Tanah Perkuburan Seksyen 9, Kota Damansara. Penyanyi lagu 'Tiada Lagi' itu menambah, dialah yang mengambil tugas memasak sepenuhnya ketika arwah ibu tidak kuat dan sihat.

Klik untuk gambar besar

"Tetapi, masa itu arwah emak akan tunjuk dan bantu macam mana nak menumis bahan-bahan basah dan kering. Namun, semua itu sudah menjadi kenangan. Ramadan kali ini terasa sangat tanpa arwah emak dan ayah, apatah lagi, saat menyambut Syawal. Tiada momen bersalaman mohon ampun dosa," ujarnya.

Amy menambah, arwah jarang mengadu kesusahan yang dialami ketika masih hidup: "Al-Fatihah untuk mereka berdua. Moga Allah tempatkan mereka di syurga firdausi dengan keredaan-Nya. Amin Ya Rabbal Alamin," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI FOTO BERBIKINI - NETIZEN NASIHAT BCL, KASIHANKAN ARWAH SUAMI

Menerusi muat naik di laman Instagram baru-baru ini, penyanyi dan pelakon terkenal Indonesia iaitu Bunga Citra Lestari telah berkongsi fotonya berbikini di atas bot, dan ia menjadi perhatian ramai.

Menerusi foto tersebut, BCL turut menyertakan kapsyen ingin menjadi seperti lautan yang dicirikan sebagai cantik, penuh misteri, liar dan bebas.

"The ocean is everything I want to be.. Beautiful, mysterious, wild and free..," demikian tulis Bunga atau mesra disapa dengan panggilan BCL.

Klik untuk gambar besar

Rata-rata netizen memuji kecantikan selebriti itu, bagaimanapun ada juga yang terkejut serta meluahkan rasa kurang senang dengan penampilan BCL itu. Tidak kurang juga ada segelintir netizen yang meluahkan rasa kasihan dengan arwah suaminya, Ashraf Sinclair.

Untuk makluman, BCL mendirikan rumah tangga dengan Allahyarham Sinclair, pada 8 November 2008. Hasil perkahwinan, pasangan itu dikurniakan seorang anak Noah Sinclair. Ashraf meninggal dunia pada 18 Febuari 2020 akibat serangan jantung di Jakarta, Indonesia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"XDE BRAND SEKALIPUN.. JANJI RAPI & KEMAS... RM10 PUN BELI..." - ZIZIE IZETTE

Jika anda mengikuti laman Instagram Datin Zizie Izette, pasti anda perasan pelakon ini sering berkongsikan foto momen bersama anak-anaknya. Ramai yang geram melihat kecomelan anak Zizie yang comel-comel belaka. Malah, Zizie dan anak-anak juga sering mengenakan pakaian sedondon.

Melihatkan pakaian sedondon anak-anaknya, pasti ramai menyangka ianya pakaian berjenama. Meskipun sangat mementingkan aspek pemakaian anak-anak, namun Zizie berkata dia tidak kisah jika pakaian tersbeut murah asalkan kemas dan cantik.

Kata Zizie lagi, dengan keadaan ekonomi yang kurang baik serta tanggungan semakin besar, mereka sekeluarga perlu berjimat cermat untuk dibelanjakan ke arah yang lebih penting lagi terutama hal persekolahan anak-anak.

Klik untuk gambar besar

"As u can always see, I love being matchy2 with my kids. I take pride in dressing them well and make them look good. Biarpun baju x mahal, xde brand sekalipun. Janji nampak rapi & kemas. Honestly, kalau saya nampak baju harga RM10 pun saya akan beli kalau baju tu cantik..

"Lagipun sayang, anak2 cepat membesar plus dgn ekonomi yg kurang baik, lebih baik berjimat utk persekolahan anak2 akan datang.. Tanggungjawab dah besar & anak2 dah ramai. Kena ukur baju di badan sendiri. Jangan pula "biar papa, asal bergaya". Betul ke betul?," kata Zizie.

Perkongsian tersebut mendapat perhatian netizen yang memuji sikap rendah diri Zizie. Malah ramai yang bersetuju dengan kenyataan Zizie itu dimana anak-anak cepat membesar dan akhirnya pakaian tersebut tidak lagi boleh dipakai. Siapa cakap nak pakai cantik kena beli yang berjenama sahaja. Kalau pandai cari, yang murah pun boleh nampak mahal.

www.myartis.com / Sumber & foto: Media Hiburan & Instagram Zizie Izette

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUNGGU SAYA BUAT LAPORAN & CARI ORANG TAK BERTANGGUNGJAWAB" - FAUZI NAWAWI KOMEN VIDEO LUCAH MIRIPNYA

Berhubung video bogel seorang lelaki miripnya dengan aksi melakukan onani yang tular sejak semalam, pelakon Fauzi Nawawi tidak mahu memanjangkan lagi isu tersebut sebaliknya berkata dia bakal mengambil tindakan dengan membuat laporan polis supaya pihak yang tidak bertanggungjawab menyebarkan video tersebut dihadapkan ke muka pengadilan.

"Tak nak cakap panjang lagi, saya pun sudah beri kenyataan kepada media tadi. Jadi tunggu saya buat laporan dan cari orang yang tak bertanggungjawab itu," kata Fauzi ketika dihubungi selepas video lucah mirip pelakon itu tersebar sejak semalam.

Tambah suami kepada Lisdawati ini pihak yang tidak bertanggungjawab itu sengaja mahu menganiaya golongan selebriti sepertinya dan menjadikan ia sebagai profesion: "Orang yang suka menganiaya golongan artis ini memang dah profesion mereka. Satu kepuasan untuk mereka kalau berjaya memalukan seseorang artis.

Klik untuk gambar besar

"Logik akal kalau fikir apa faedah yang mereka dapat? Dan mereka tak takut dengan undang-undang, maknanya mereka ini professional. Malah kalau kita layan kerja mereka kita boleh jadi gila. Jadi pedulikan sahaja dan buat laporan dan serah pada undang-undang," tuturnya.

Untuk makluman, Fauzi dan Lisda mendirikan rumah tangga pada 9 September 2007. Mereka dikurniakan 4 cahaya mata dan Fauzi mempunyai 4 orang anak lagi dari perkahwinan terdahulu.

www.myartis.com / Sumber & foto: Astro Gempak & Instagram Fauzi Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ISTERI USTAZ DON SELAMAT BERSALIN DI MESIR

Berita gembira daripada pendakwah terkenal, Ustaz Don Daniyal Don Bijayid. Isteri beliau, Husna Mohd Zahry dilaporkan telah selamat melahirkan anak sulung mereka, malam semalam di Mesir.

Artikel terdahulu:

TAHNIAH, USTAZ DON BAKAL BERGELAR AYAH

"Assalamualaikum semua... Alhamdulillah. Bayi selamat dilahirkan pada jam 4.25 petang (10.25 malam waktu Malaysia). Normal dan sihat... 3.5 kilogram," ujarnya melalui laman sosial.

Klik gambar untuk size 800X529

Bagaimanapun, tidak dinyatakan pula jantina bayi tersebut.

Untuk info, Ustaz Don kini sedang berada di Mesir dan hanya akan pulang ke Malaysia pada hujung bulan ini.

Klik untuk size 700X549

"Insya-ALLAH kami balik dalam 30 Januari. Terima kasih semua sebab tolong doa kat kami... Alhamdulillah syukur," tambahnya lagi yang mendirikan rumah tangga dengan Husna pada Ogos 2012.

Klik untuk baca

Lihat juga:

10 GAMBAR HAIWAN DALAM RAHIM


"TERPAKSA & MINTA MAAF" - 'FIZOMAWAR KITCHEN' AKHIRNYA DITUTUP

Restoran Fizomawar Kitchen (FMK) di Bangi dan Kelantan, pelakon Fizo Omar memberitahu dia dan bekas isteri, Mawar Karim telah bersepakat untuk menutup operasinya. Jelas Fizo, keputusan itu adalah pilihan terbaik yang dipersetujui kedua-dua pihak antara dia dan Mawar: "Berat untuk saya nak umumkan dan saya sudah buat keputusan dan kami berbincang inilah yang terbaik.

"Saya dan Mawar bersetuju untuk menamatkan operasi Fizomawar Kitchen di Bangi dan Kota Bharu. Saya percaya Allah ada perancangan yang lebih baik kepada kami selepas ini," kata Fizo menerusi pengumumannya di Fizo Omar Channel di YouTube.

Sedih dengan keputusan itu, Fizo bagaimanapun akur biarpun mendapat tentangan daripada pelanggan setia mereka: "Bermacam-macam perasaan sebenarnya. Apabila kami berpisah ramai yang minta jangan tutup restoran ini terutama bagi yang sudah sebati dengan makanan kami. Saya tahu ramai yang terkejut tetapi saya terpaksa dan saya minta maaf," tambahnya.

Fizomawar Kitchen telah memulakan operasi sejak tahun 2015 dan ditutup pada 27 Oktober 2019. Kata Fizo seramai 300,000 pelanggan telah berkunjung ke restoran tersebut sejak beroperasi.

Klik untuk gambar besar

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR EKIN MAKIN TEMBAM MENGANDUNG

Setelah lebih daripada empat bulan mengandung, Ekin kini dilihat makin tembam seperti belon yang kena pam. Mungkin agaknya Isteri kepada penyanyi Mawi ini makin berselera menjamu selera dan senang hati gara-gara tiada sebarang alahan dan tidak pernah mengidam.

"Saya tidak mengidam apa-apa seperti segelintir orang. Saya lebih banyak makan berbanding biasa sehingga berat badan bertambah," ujar Ekin dipetik sebagai berkata awal bulan lalu.

Jom tengok gambar terkini Ekin..!!

Ekin bersama rakannya - klik untuk imej besar...

Photo: vie shantie


TAHNIAH - SYAFIQ YUSOF TIMANG CAHAYA MATA KEDUA, PEREMPUAN

Menerusi laman Instagram, pengarah filem, Mohd Syafiq Yusof, 25, telah memberitahu yang beliau menyambut kelahiran anak perempuan keduanya semalam selepas isterinya, Aiesyah Zainal selamat melahirkannya.

Bagaimanapun, pengarah 'Abang Long Fadil 2' terbabit tidak menyatakan dengan terperinci mengenai kelahiran puterinya itu, sebaliknya hanya memberikan nama dan latar belakangnya, tarikh kelahiran dan berat bayi berkenaan.

Syafiq dan isteri sepakat memilih nama Nuur Nusaybah untuk bayi mereka yang dilahirkan dengan berat 3.6 kilogram.

Anak kepada produser terkemuka, Datuk Yusof Haslam, itu mendirikan rumah tangga dengan Aisyeah pada 5 April 2014. Pada Januari 2016, mereka dikurniakan puteri pertama yang diberi nama Nuur Jannah.

Klik untuk gambar besar

www.myartis.com / Sumber: Syafiq Yusof IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZARA ZYA KINI BERTUDUNG, NAMUN ENGGAN BERI KENYATAAN

"Bahagia milik siapa? Bahagia itu bukanlah milik orang yang memiliki segala galanya... Bahagia itu adalah milik orang yang bersyukur untuk segala galanya.

"Jika Allah cepat makbulkan doa kita, itu tandanya dia sayangkan kita... Tapi kalau Allah lambat makbulkan doa kita, sabar.. DIA tetap sayang... cumanya DIA sedang menguji kita...

"Sesungguhnya DIA Maha Mengetahui... Pasti DIA merancang sesuatu yang lebih baik buat diri kita," demikian tulis Zara Zya, apabila memuat naik gambarnya bertudung.

Gambar itu kemudiannya telah rasa sembira kalangan netizen dan peminatnya yang masih tertanya apakah  Zara benar-benar berhijab kekal.

Klik untuk gambar besar

Bila hal itu ditanya oleh media, Zara belum mahu mengesahkannya.

"Maaf, sebab belum masanya lagi untuk keluarkan apa-apa kenyataan," ujarnya dipetik sebagai berkata.

"Masa lalu biarlah berlalu, sambutlah masa depan yang ceria, dengan memperbaiki diri kita yang sekarang," tambahnya bagai menguatkan lagi fakta yang ada.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS TUNANG ELISYA SANDHA & UZAIR HAQIMY DIPERSOAL BUAT KETIKA PKP

Semua sedia maklum mengenai adik pelakon Fasha Sandha, pelakon Elisya Sandha yang telah selamat mengikat tali pertunangan dengan anak sulung pelakon dan penerbit terkenal, Sheila Rusly iaitu Uzair Haqimy pada Ahad lalu.

Bagaimanapun, perkhabaran gembira itu menimbulkan rasa kurang senang netizen yang mempersoalkan bagaimana majlis pertunangan mereka boleh diadakan ketika negara berada dalam tempoh Perintah Kawalan Pergerakan (PKP).

Perkara itu menjadi bualan hangat di laman Twitter apabila ada yang mengatakan bukankah Prosedur Operasi Standard (SOP) tidak boleh mengadakan majlis pertunangan.

Klik untuk gambar besar

Malah, ramai yang meluahkan rasa hairan apabila mereka boleh mengadakan majlis pertunangan sedangkan sudah dinyatakan bahawa majlis keramaian tidak boleh diadakan.

Tidak kurang juga, ada yang mengatakan ramai yang terpaksa menunda tarikh majlis istimewa mereka susulan PKP tetapi mereka boleh sahaja membuat majlis seperti biasa. Malah, ada yang mempersoalkan adakah SOP untuk rakyat biasa sahaja tetapi mereka yang kaya boleh melakukan sesuka hati.

www.myartis.com / Sumber & foto: Rotikaya, Beautifulnara & Instagram Elisya Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALAMI 'NIGHTMARE' IMBAU KISAH HITAM KAHWIN - HAFIZ HAMIDUN TETAP DOAKAN JOY REVFA BAHAGIA

Semua sedia maklum mengenai pergolakan rumah tangga penyanyi Hafiz Hamidun dan usahawan kosmetik, Joy Revfa yang sebelum ini menarik perhatian masyarakat dan menjadi tular di media sosial.

Kemelut bermula selepas tiga bulan mereka mendirikan rumah tangga dan kemuncaknya pada Oktober 2017 pasangan ini sah bercerai. Selepas hampir tiga tahun menduda, Hafiz memaklumkan dia kini sudah 'move on' daripada kisah silam itu.

Dalam masa sama, Hafiz turut memberitahu yang dia mengalami mimpi buruk dimana mimpi tersebut mengimbau kisah hitam perkahwinannya. Hafiz bagaimanapun tetap mendoakan bekas isterinya itu bahagia: "Kalau boleh tak nak bangun tidur!" katanya.

Klik untuk gambar besar

www.myartis.com / Sumber & foto: mStar & Instagram Hafiz Hamidun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


56 GAMBAR - KEMERIAHAN MAJLIS RESEPSI AKIM & STACY DI JOHOR

Jika pagi tadi telah berlangsung majlis bertandang Akim Ahmad, 25, dan Ummu Shaikhah Stacy Anam, 26, kali ini pada waktu malam pula diadakan majlis resepsi bagi pihak lelaki yang bertempat di Dewan Sultan Iskandar, English College, Johor.

Majlis yang diadakan di Johor itu telah dihadiri oleh ahli keluarga, saudara terdekat, teman rapat serta rakan-rakan artis.

Dalam majlis tersebut, pasangan kelahiran Akademi Fantasia (AF) itu tampak menawan dengan busana berwarna keemasan rekaan Raffiey Nasir ketika diarak masuk ke dalam dewan dengan paluan kompang.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


AL-FATIHAH - LEPAS YUS JAMBU, SENIWATI MARIANI PULA MENINGGAL DUNIA

Baru sahaja kita dikejutkan dengan kepergian Yus Jambu, semalam jam 7,.32 malam, Seniwati Mariani atau Mariam Ismail pula meninggal dunia.

Anak Mariani, Melissa Saila melalui akaun Twitternya mengesahkan berita tersebut. Bagaimanapun, Melissa tidak memaklumkan punca kematian ibunya itu.

Dari IG Melissa - klik untuk gambar besar

"Bismillahirohmanirahim. Ibu saya Mariam @ Mariani Bt Ismail baru menghembuskan nafas terakhir beliau pada 7.32 mlm," jelas Melissa.

Difahamkan, jenazah Mariani kini berada di rumah Melissa di Taman Kosmo Jaya, Sentul Kuala Lumpur sebelum urusan pengebumian.

Suasana di rumah Melissa

Jenazah dijadualkan akan disembahyangkan di Masjid Al-Hidayah, Jalan Sentul dekat sini pada Rabu dan akan dikebumikan di Tanah Perkuburan Islam, Jalan Ampang kira-kira pukul 11 pagi.

Mariani merupakan Seniwati terkenal yang berlakon disamping Allahyarham P.Ramlee ketika zaman kegemilangan Studio Jalan Ampas di Singapura.

Hingga kini, Mariani telah membintangi ratusan buah filem dan drama. Antara filem paling popularnya ialah Labu Labi, Nasib Labu-Labi, Tiga Abdul dan Masam-Masam Manis.

Al-Fatihah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA SEORANG PEROKOK" - FATHIA PENAT HIDUP MENIPU

"Saya terbeban membawa status selebriti, malah nama Fathia Latiff itu seperti menyekat kehendak dan kemahuan diri. Saya tahu, orang luar mahu saya berubah menjadi baik, tetapi mereka lupa saya juga manusia biasa.

"Saya pernah cuba berubah, tetapi perasaan saya tidak tenteram apabila terpaksa bersikap hipokrit. Saya tidak mampu hidup berpura-pura. Penat rasanya hidup dalam penipuan. Hari ini, saya tidak mahu mempedulikan lagi cemuhan netizen.

"Selama mana mereka mahu mengutuk dan mencaci saya, silakan!," jelas pelakon Fathia Latiff yang sering diasak kontroversi mengakui, jiwanya tidak tenteram apabila terpaksa hidup berpura-pura.

Fathia atau nama penuhnya Nur Fathia Abdul Latiff, 31, memberitahu dia bukan tidak pernah berusaha untuk berubah, namun tidak mahu menjadi hipokrit hanya kerana dirinya dikenali ramai.

Pelakon 'Ariana Rose' kembali dihimpit kontroversi apabila merokok ketika muncul secara 'live' di Instagram bersama Zarina Anjoulie.

Klik untuk gambar besar

Tegas Fathia, dia mahu hidup dalam realiti dan bukan dibelenggu khayalan hanya memilih untuk menjadi anak seni.

Justeru, bakat kelahiran Ayer Itam, Pulau Pinang itu berkata, dia enggan lagi hidup dalam sengsara semata-mata mahu mengikut telunjuk orang lain.

"Terimalah saya seadanya. Saya sanggup membuang gelaran selebriti dan meninggalkan dunia seni sekiranya ia membebankan jiwa. Saya tidak minta menjadi popular, cuma rezeki memihak kepada saya," katanya selamba.

Fathia menegaskan, dia sengaja merokok dalam rakaman itu kerana tidak mahu lagi berselindung siapa dirinya yang sebenar.

"Saya tidak malu mengakui, saya seorang perokok. Keluarga juga tahu saya merokok, malah sering menasihatkan saya supaya membuang tabiat buruk itu.

"Buat masa ini, saya masih belum mampu meninggalkan tabiat itu sepenuhnya, tetapi sedang berusaha mengurangkannya. Biarlah saya berhenti secara perlahan-lahan.

"Sebelum ini, apabila saya cuba berselindung, saya menjadi semakin memberontak. Saya tidak kisah jika ada yang anggap saya bukan gadis baik, asalkan saya tahu batasan hidup.

"Saya tidak mahu hidup saya diadili dan dikawal masyarakat. Saya hanya mahu menjadi manusia biasa dan melakukan apa yang menyenangkan hati," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GADIS DAKWA ZIELA JALIL KAHWINI BAPANYA SEBAGAI ISTERI KEDUA?

Hangat diperkatakan sejak semalam di media sosial mengenai seorang pelakon dan penerbit drama terkemuka apabila didakwa sudah hampir dua tahun bermadu dan bergelar isteri kedua.

Memetik sebuah portal, menurut satu sumber dipercayai, penerbit berkenaan didakwa telah mendirikan rumah tangga dengan lelaki bergelar Dato' dan bernikah di sebuah masjid di ibu negara dua tahun lalu.

Malah, sumber tersebut turut mengirimkan beberapa keping gambar dan perkongsian di media sosial seolah memberi 'hint' bahawa dia sebenarnya sudah bergelar isteri orang.

Difahamkan, perkara itu sudah diperkatakan netizen sejak April lalu namun tiada pendedahan lanjut mengenai apa yang berlaku.

Klik untuk gambar besar

Dalam pada itu, menerusi laman Twitter seorang gadis bernama Lola mengakui penerbit drama yang menyembunyikan perkahwinan daripada umum itu merupakan Ziela Jalil dan juga ibu tirinya.

Gadis itu mengakui Ziela merupakan ibu tirinya dan mereka sekeluarga menerima kehadiran Ziela Jalil dengan hati yang terbuka. Katanya lagi, meskipun bapanya berkahwin lagi, namun bapanya seorang yang bertanggungjawab yang tetap sayangkan anak-anak dan ibunya.

Bagaimanapun, setakat ini masih tiada kenyataan lanjut daripada Ziela sendiri sama ada benar atau tidak dakwaan tersebut. Apa-apa pun, sama-sama kita nantikan penjelasan daripada Ziela.

www.myartis.com / Sumber & foto: Rotikaya & BeautifulNara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - ERRA FAZIRA BERGAYA RAYA UNTUK ESTEE LAUDER

"Behind the scene. Hari Raya Greeting from me n ESTEE LAUDER MALAYSIA," ujar Erra Fazira mengenai gambar ini di IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NIKAH 6 SEPTEMBER INI - RAJA FARAH MASIH RAHSIAKAN IDENTITI BAKAL SUAMI

Raja Farah memaklumkan bahawa dia akan melangsungkan pernikahan kali keduanya pada pagi 6 September ini di sebuah masjid di Bukit Jelutong.

Walaubagaimanapun, Farah masih mahu merahsiakan identiti bakal suaminya itu dan hanya akan didedahkan pada majlis pernikahan itu nanti.

Hal itu disahkan sendiri Farah menerusi kad jemputan kahwin yang dilayangkan.
Pasangan itu pada awal bulan ini sudah melangsungkan pertunangan.

Klik gambar untuk size besar

"Jemput datang ye," katanya ringkas.

Farah dan bakal suaminya itu berkenalan dua hari sebelum Ramadan lalu ketika pertemuan di sebuah restoran. Perkenalan yang bermula atas dasar profesional akhirnya membibitkan rasa cinta.

"Saya letakkan batas antara kami. Saya jual mahal dahulu. Saya wujudkan kesukaran untuk dia kenal saya kerana saya baharu saja berpisah dengan bekas suami. Tapi sikap tidak putus asa memang tak ada dalam hidupnya. Dia tetap berusaha lagi dan lagi untuk kenal saya.

"Tanpa diduga dia beranikan diri untuk menghubungi saya dan meluahkan hasrat untuk kenal saya lebih rapat lagi," ujarnya.

Untuk makluman, Raja Farah sebelum ini pernah berkahwin dengan Megat Bashirun Qhuyum Zakaria pada 2010 namun jodoh mereka berakhir pada 25 Mei lalu.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


OBJEK MISTERI SERUPA PASIR - EZLYNN JUMPA LAGI DI DALAM RUMAH

Musykil dengan penemuan objek misteri serupa pasir di bahagian stor rumahnya yang tidak diketahui bagaimana boleh berada di situ, penyanyi Ezlynn Ariffin, 39, yang menetap di Damansara Perdana, berkata ini kali kedua dia menemui objek itu dan sudah puas mencari punca, termasuk kemungkinan ada bahagian rumah yang rosak namun masih buntu mengenainya.

"Sebenarnya saya pernah jumpa sekali benda itu lebih dua tahun lalu dan sudah bersihkan sepenuhnya. Tiba-tiba, ia timbul balik semalam membuatkan saya buntu dan musykil apa benda sebenarnya.

"Saya kemudian periksa bahagian rumah termasuk siling, barangkali ada anai-anai, tapi tak jumpa. Padahal saya tinggal sendiri di rumah, tak tahulah siapa pula letak pasir itu di sana," katanya.

Berkongsi lanjut, penyanyi Hi Hi Bye Bye berkenaan menjelaskan dia terjumpa objek misteri itu sewaktu melakukan pembersihan di bahagian rak kasut stor rumahnya: "Semalam, saya cuma mahu menyusun kasut-kasut di rak, tapi terjumpa pula objek itu buat kali kedua. Semestinya menjengkelkan apabila setiap kali bersihkan rumah, tiba-tiba timbul pula," katanya.

Klik untuk gambar besar

Ezlynn bagaimanapun mengambil langkah enggan memikirkan sangat perkara itu dan tidak sampai ke tahap meminta bantuan daripada pakar mistik bagi menyelesaikan misteri berkenaan.

"Saya husnuzon sajalah. Ada yang kata muntah kucing padahal saya tak bela kucing pun. Objek itu pun, sebenarnya lebih kepada serupa pasir. Setakat ini, saya tidak mahu lagilah rujuk atau minta panduan pakar yang berkenaan. Tiada apa-apa yang serius pun dan hendak dirisaukan sangat. Saya pun tak mahu ia menimbulkan sebarang fitnah," katanya.

Terdahulu, Ezlynn berkongsi mengenai penemuan objek itu di Instagram. Dia meminta bantuan kepada warganet untuk memberinya maklumat jika tahu apa sebenarnya objek berkenaan.

www.myartis.com / Sumber & foto: Harian Metro & Instagram Ezlynn

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIJRAH NOORKHIRIAH SHAPIE

Jika satu ketika dahulu, Noorkhiriah Shapie tampil memakai penutup kepala dan memberitahu dia sedang berjinak-jinak mahu menutup aurat, tetapi baru-baru ini dalam satu sesi photo dengan media, dia akhirnya telah terbuka hati untuk memakai tudung secara kekal.

"Walaupun sudah mula berjinak-jinak untuk melakukan perubahan terhadap penampilan, saya hanya bertudung sesekali sahaja dan masih lagi menerima tawaran lakonan yang tidak memerlukan saya supaya tidak bertudung.

Klik untuk imej besar...

"Namun, kini saya sudah bertekad mahu bertudung sepenuhnya dan tidak mahu menoleh ke belakang lagi. Tidak dinafikan memang ada pihak yang mula memandang sinis terhadap penampilan saya ini, tetapi inilah keputusan saya sekarang," ujar anak kelahiran Raub, Pahang itu dipetik sebagai berkata.

Semuanya berlaku ketika dia bercuti bersama keluarga di Singapura pada tahun lalu sempena ulang tahun perkahwinanannya yang kelima. Entah kenapa, tiba-tiba dia terdetik mahu melakukan perubahan terhadap penampilan diri iaitu mahu bertudung sepenuhnya.

"Selama ini saya telah memperoleh rezeki yang banyak serta dikurniakan seorang suami yang baik dan dua orang anak. Namun, saya masih lagi tidak mengikut suruhan-Nya terutama sekali bab menutup aurat.

"Berbanding beberapa rakan artis yang berhijrah setelah mengalami perkara yang pelik sehingga membuatkan mereka berubah, perubahan yang berlaku terhadap diri saya pula adalah atas kesedaran sendiri dan berkat doa suami.

"Sudah tentu rezeki itu tertakluk kepada kuasa Allah dan saya sangat bersyukur kerana rezeki dalam bidang lakonan masih lagi ada. Namun, dengan imej sekarang ini saya perlu menjaga batas semasa penggambaran.

"Selalunya saya akan berbincang dengan pengarah terlebih dahulu, misalnya kalau ada adegan bersentuhan. Malah, saya berasa sangat lega apabila pengarah dapat memahami kehendak saya," tambahnya bersungguh.

"Sekalipun saya kini sudah bertudung, tidak bermakna saya perlu memilih tawaran tertentu kerana lakonan merupakan kerjaya saya. Tidak kisah apa sahaja genre sama ada serius atau komedi, saya akan tetap memberikan lakonan yang terbaik.

"Lagipun yang berubah cuma penampilan saya sahaja, tetapi kerjaya saya sebagai pelakon masih lagi seperti biasa. Asalkan ada persefahaman dan toleransi antara saya dan pengarah, saya tidak kisah membawakan apa sahaja watak," jelasnya menutup bicara.

Photo: Kosmo


NIKAH 17 MEI INI - MAK MAH 'ANGAU' & 'PITAM' KURUSKAN BADAN

Sabtu depan, seniwati yang seangkatan dengan Tan Sri P.Ramlee iaitu Ruminah Sidek, 68, atau Mak Mah bakal melangsungkan perkahwinan dengan peneroka Felda, Rahim Ismail, 70. Namun, bukan Mak Mah sahaja yang berdebar, tetapi anaknya Adlin Aman Ramlie turut berdebar dan teruja.

Menurut Adlin, beliau tidak menganggap lelaki yang bakal mengahwini ibunya pada 17 Mei ini sebagai 'bapa baru", tetapi berharap ia adalah jodoh terakhir.

"Bagi saya, sebagai seorang anak tiada konsep 'ayah baru'. Sebaliknya ini merupakan kehidupan mak bersama suami baru. Jadi kami sebagai anak tidak meletakkan apa-apa syarat, yang penting selepas ini beliau bahagia bersama suami baharu dan semoga ini merupakan perkahwina terakhirnya", ujarnya dipetik sebagai berkata.

"Alhamdullilah, kami anak-anak tumpang gembira apabila melihat mak bahagia. Kami gembira dengan keputusan mak. Mak sekarang nampak lebih angau daripada orang muda yang nak naik pelamin. Mula-mula mak kata nak edar 300 kad jemputan sahaja. Tapi sekarang sudah 3000 kad jemputan telah disediakan olehnya.

"Mak juga sekarang tengah berusaha menguruskan badan agar dapat memakai kebaya. Sampai pitam-pitam mak berusaha pakai kebaya,” katanya sambil berseloroh.

Bercerita mengenai persiapan, tambah Adlin, dia dan adik beradik tidak terlalu mencampuri urusan persiapan perkahwinan tersebut. Katanya semua persiapan untuk hari bahagia ibunya itu telah dilakukan oleh adik beradik sebelah ibunya.

"Mak ialah anak kedua daripada 13 adik beradik. Selama ini mak yang berusaha mencari rezeki untuk adik beradiknya. Jadi sekarang ini, giliran adik beradik mak pula membantu membuat persiapan kahwinnya", jelasnya.

Untuk imbasan, Mak Mah mula berkenalan dengan Al-Fatah Rahim Ismail ketika mengerjakan umrah di Mekah pada Mac lalu. Mereka kemudiannya telah mengikat tali pertunangan pada 19 April lalu di kediaman abang ipar Mak Mah di Meru, Klang, Selangor.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISTERI PU ABU KONGSI BERITA HAMIL - NETIZEN KECAM, PERSOALKAN

Rumah tangga Pencetus Ummah (PU) Abu Sufyan dan Hana Azraa sebelum ini dikatakan di ambang perceraian apabila Hana sendiri mendedahkan bahawa mereka bakal bercerai dan sudah tidak lagi tinggal sebumbung. Namun, PU Abu menafikan dakwaan isterinya itu dan menjelaskan mereka masih lagi pasangan suami isteri. Kemudian, rumah tangga mereka sekali lagi diperkatakan apabila Hana mengemaskini bio Instagram dengan status 'Single Mommy'.

Terbaru, Hana berkongsikan berita kehamilannya serta memuatnaik video sedang menjalani pemeriksaan ultrasound di sebuah pusat perubatan. Bagaimanapun, perkhabaran gembira itu menimbulkan rasa kurang senang netizen. Malah ada yang mempersoalkan status rumah tangganya dengan PU Abu dimana sebelum ini pernah dikatakan mahu bercerai tetapi kini dikhabarkan hamil pula.

Tidak kurang juga ramai yang meninggalkan komen negatif terhadap usahawan tersebut. Meskipun ramai yang mengecam, ada pengikutnya mengucapkan tahniah di atas kehamilan tersebut dan menasihatkan Hana supaya menjaga diri dan kandungan. Terdahulu, nama Hana Azraa menjadi perhatian umum apabila bekas isteri PU Abu iaitu Ain Afini mendedahkan telah diceraikan suaminya selepas memilih untuk bernikah dengan Hana yang berstatus janda anak satu.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - ELYANA HARGAI IBU TERSAYANG

Gambar-gambar penyanyi dan pelakon Elyana menyambut 'Mother's Day' atau Hari Ibu baru-baru ini sebagai penghargaan buat ibu tersayang.

Ikhlasnya, Elyana nampak simple dan macam mak budak pula. Mungkin itu yang membuat dia nampak berlainan daripada artis lain yang kadangkala gemar 'berlebihan'. Jom layanz..!

Klik untuk imej besar...


AL-FATIHAH - SILAH KILAUAN EMAS KEMBALI KE RAHMATULLAH AKIBAT C0V1D

Pada jam 10.20 malam semalam, bintang program realiti Kilauan Emas musim ketiga, Silah atau nama sebenarnya Silahuddin Ali, 63, telah meninggal dunia akibat C0V1D di Hospital Pakar Sultanah Fatimah, Muar, Johor.

Berita duka itu dikongsikan isterinya, Norasidah Khamis yang memaklumkan Allahyarham dijangkiti virus itu sejak 4 Mac lalu, namun keadaannya semakin kritikal selepas lima hari.

"Arwah dikejarkan ke hospital dengan ambulans selepas paras oksigen semakin menurun. Sebaik tiba di hospital, arwah terus dibawa ke wad kecemasan. Namun, arwah terpaksa ditidurkan kira-kira 15 minit kemudian memandangkan arwah menghidap penyakit buah pinggang tahap empat, kencing manis, darah tinggi dan batu karang.

"Jadi, keluarga buat keputusan menidurkannya. Itulah jalan terbaik. Bagaimanapun, arwah dipindahkan ke wad pesakit C0V1D, jam 4 pagi, kelmarin. Keesokannya, doktor melakukan dialisis darah dalam keadaan ditidurkan. Itu juga kali pertama arwah buat dialisis," katanya.

Menurut Norasidah, dalam waktu yang 'genting' itu dia dan anak hanya dapat memantau keadaan Silah dari jauh sebelum menghembuskan nafas terakhir.

"Sepanjang arwah di hospital, saya hanya mampu menghubungi pihak hospital beberapa kali untuk mengetahui keadaan arwah. Selepas melakukan dialisis, doktor memaklumkan tahap oksigen kembali okay, cuma buah pinggangnya sudah teruk, begitu juga paru-paru. Pihak hospital sedaya upaya melakukan terbaik untuk menyelamatkan arwah suami, namun, Allah lebih menyayanginya," jelasnya.

Silah yang juga pemenang tempat ketiga Kilauan Emas musim ketiga meninggalkan sembilan anak dan seorang cucu. Jenazah dikebumikan di Tanah Perkuburan Islam, Kampung Paya Panjang, Bukit Pasir, Muar, hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::